text:
MUTU 22
Ufumu Udzakwaniritsa Zimene Mulungu Amafuna Padziko Lapansi
1, 2. (a) Kodi n’chiyani chingatichititse kuti tizikayikira za Paradaiso? (b) Kodi n’chiyani chingatithandize kuti tizikhulupirira kwambiri malonjezo a Mulungu?
TAYEREKEZERANI kuti mukuona m’bale wokhulupirika akufika pamisonkhano koma akuoneka kuti watopa kwambiri. Akuoneka choncho chifukwa chakuti abwana ake ovuta amamuchitira nkhanza, amakhala ndi nkhawa ya mmene angasamalire banja lake komanso chifukwa cha matenda amene mkazi wake akuvutika nawo. Pamene nyimbo yotsegulira misonkhano ikuyamba, akusangalala kuti wafika ku Nyumba ya Ufumu kudzasonkhana limodzi ndi abale ndi alongo ake. Nyimbo imene ikuyimbidwayo ikunena za moyo umene tikuyembekezera m’Paradaiso ndipo mawu a nyimboyo akumulimbikitsa kuti ayerekezere kuti iyeyo ali m’paradaisomo. Iye amaikonda kwambiri nyimboyi ndipo pamene akuimba ndi banja lake, chiyembekezo chimenechi chikumukhazika mtima m’malo.
2 Kodi inuyo zimenezi zinayamba zakuchitikirani? Ambirife zinatichitikirapo. Komabe ndi zoona kuti mavuto a m’dziko lakaleli angachititse kuti tizikayikira za moyo wopanda mavuto wa m’Paradaiso. Imene tikukhalayi ndi “nthawi yapadera komanso yovuta” ndipo m’dzikoli muli mavuto ambiri, mosiyana ndi mmene moyo wa m’Paradaiso amaufotokozera. (2 Tim. 3:1) Koma kodi n’chiyani chingatithandize kuona kuti zimene tikuyembekezerazi zidzachitikadi? Nanga tingadziwe bwanji kuti posachedwapa Ufumu wa Mulungu uyamba kulamuliradi anthu onse? Tiyeni tikambirane maulosi angapo a Yehova omwe anthu ake akale anaona akukwaniritsidwa. Kenako tikambirana mmene maulosi omwewo komanso ena ofanana nawo akukwaniritsidwira mochititsa chidwi masiku ano. Pomaliza, chikhulupiriro chathu chitalimba ndi zimenezi, tikambirana mmene maulosi amenewa akukhudzira tsogolo lathu.
Mmene Yehova Anakwaniritsira Malonjezo Ake Kale Kwambiri
3. Kodi ndi lonjezo lotani limene linalimbikitsa Ayuda omwe anali ku ukapolo ku Babulo?
3 Taganizirani mmene moyo wa Ayuda omwe anali ku ukapolo ku Babulo m’zaka za m’ma 500 B.C.E. unalili. Ambiri anakulira ku ukapolo ndipo mwina makolo awonso anakulira komweko komwe moyo wake unali wovuta kwambiri. Ababulo ankawanyoza chifukwa choti ankakhulupirira Yehova. (Sal. 137:1-3) Pa zaka zonsezi, Ayuda okhulupirika ankayembekezerabe zinthu zosangalatsa zimene Yehova anawalonjeza. Anawalonjeza kuti adzawabwezera kudziko lawo. Yehova anawauza kuti moyo wawo udzakhala wabwino kwambiri akadzabwerera kwawo. Ndipotu anayerekezera dziko la Yuda la pa nthawi imeneyi ndi munda wa Edeni womwe unali paradaiso. (Werengani Yesaya 51:3.) Polonjeza zimenezi, anagwiritsa ntchito mawu olimbikitsa komanso omveka bwino omwe ankatsimikizira anthu a Mulunguwa kuti zimenezi zidzachitikadi. Kodi anawafotokoza bwanji? Tiyeni tikambirane ena mwa maulosi amenewa.
4. Kodi Yehova anawatsimikizira bwanji Ayuda kuti adzakhala otetezeka akadzabwerera kwawo?
4 Chitetezo. Dziko limene Ayudawo amayenera kubwererako silinali paradaiso weniweni, koma linali dziko limene linakhala bwinja kwa zaka 70 ndiponso loti ambiri mwa anthuwo sanalionepo. M’madera ambiri a nthawi imeneyo amene amatchulidwa m’Baibulo, munkapezeka mikango, mimbulu, akambuku komanso zilombo zina zoopsa. Choncho n’kutheka kuti munthu amene anali ndi banja ankadzifunsa kuti, ‘Ndikakwanitsa bwanji kutetezera mkazi ndi ana anga? Nanga bwanji ng’ombe zanga ndi nkhosa?’ Aliyense akhoza kukhala ndi nkhawa imeneyi. Ndiyeno ganizirani zimene Mulungu analonjeza zomwe zinalembedwa pa Yesaya 11:6-9 ndiponso mmene zinawalimbikitsira. (Werengani.) Pogwiritsa ntchito mawu osanjidwa mwaluso amenewa, Yehova anatsimikizira anthu omwe anali ku ukapolowo kuti iwowo komanso ziweto zawo akakhala otetezeka. Mawu akuti mkango uzidzadya udzu ankasonyeza kuti sudzadya ng’ombe za Ayudawo. Anthu okhulupirika sadzakhala mwamantha chifukwa cha zilombo zimenezi. Yehova analonjeza kuti anthu ake akadzabwerera kudziko lawo la Yuda, adzakhala otetezeka ngakhale akapita kuchipululu kapena kunkhalango.
5. Kodi ndi maulosi ati amene anathandiza Ayuda obwerera kwawo kukhulupirira kuti Yehova adzawapatsa zinthu zochuluka?
5 Adzakhala ndi zinthu zochuluka. Komabe n’kutheka kuti akanakhalanso ndi nkhawa zina. Akanamadzifunsa kuti, ‘Kodi ndikabwerera ndizikatha kupeza chakudya cha banja langa? Nanga tizikakhala potani? Kodi ndikapeza ntchito? Ndipo ngati nditaipeza, kodi ikakhala yabwino kusiyana ndi ntchito ya ukapoloyi?’ Yehova anayankhanso mwachikondi mafunso amenewa pogwiritsa ntchito maulosi. Yehova analonjeza kuti m’dzikolo muzikagwa mvula yokwanira, zomwe zikachititse kuti nthaka izikabereka “chakudya chopatsa thanzi.” (Yes. 30:23) Pa nkhani ya malo okhala komanso ntchito, Yehova anafotokoza lonjezo ili ponena za anthu ake: “Iwo adzamanga nyumba n’kukhalamo. Adzabzala minda ya mpesa n’kudya zipatso zake. Sadzamanga wina n’kukhalamo. Sadzabzala wina n’kudya.” (Yes. 65:21, 22) Apatu zikuoneka kuti moyo wawo udzasiyana kwambiri ndi mmene unalili ali ku Babulo komwe anthu ake sankalambira Yehova. Nanga bwanji za mavuto akuluakulu omwe anthuwo anali nawo, omwe anachititsa kuti agwidwe kupita ku ukapolo?
6. Kodi anthu a Mulungu anali ndi matenda otani kwa nthawi yaitali, nanga Yehova anatsimikizira chiyani anthu omwe ankabwerera kwawowo?
6 Moyo wawo wauzimu. Anthu a Mulungu amenewa asanatengedwe kupita ku ukapolo, anali ndi matenda auzimu. Kudzera mwa mneneri Yesaya, Yehova anafotokoza za anthu ake kuti: “Mutu wanu uli ndi zilonda zokhazokha, ndipo mtima wanu wafooka.” (Yes. 1:5) Mwauzimu, anthuwa anali akhungu komanso osamva, chifukwa anapitiriza kutseka makutu awo kuti asamve malangizo a Yehova ndiponso ankatseka maso awo kuti asaone kufunika kwa zimene akuwauza. (Yes. 6:10; Yer. 5:21; Ezek. 12:2) Koma ngati vuto limeneli litakayambiranso atabwerera kudziko lawo, kodi akatetezedwa bwanji? Kodi sizikanachititsa kuti Yehova awakwiyirenso? Zimene Yehova analonjeza zinali zolimbikitsa kwambiri. Ananena kuti: “M’tsiku limenelo, ogontha adzamva mawu a m’buku. Ngakhale maso a anthu akhungu adzamasuka ku mdima wandiweyani ndipo adzayamba kuona.” (Yes. 29:18) Apatu zikusonyeza kuti Yehova adzachiritsa mwauzimu anthu ake olapawo. Ngati iwo atapitiriza kumvera, Yehova adzawapatsa malangizo opatsa moyo.
7. Kodi zimene Mulungu analonjeza Ayuda zinakwaniritsidwa bwanji, nanga kukwaniritsidwa kumeneku n’kolimbikitsa bwanji kwa ifeyo?
7 Kodi Yehova anakwaniritsa zimene analonjezazi? Zinthu zimene zinachitika zikuyankha funso limeneli. Ayuda amene anabwerera anadalitsidwa ndi chitetezo, zinthu zochuluka, komanso anali ndi moyo wabwino wauzimu. Mwachitsanzo, Yehova anawateteza kwa mitundu yoyandikana nayo yomwe inali yamphamvu kwambiri komanso anthu ake anali ochuluka kuposa iwowo. Zilombo sizinawononge ziweto zawo. Ndi zoona kuti kukwaniritsidwa kwa maulosi amene Yesaya, Yeremiya komanso Ezekieli analemba, komwe Ayudawa anaona, sikunachite kufika pa mmene moyo wa m’paradaiso udzakhalire. Komabe kukwaniritsidwa kumeneku kunali kolimbikitsa komanso kogwirizana ndi zimene anthu a Mulungu ankafunikira pa nthawi imeneyo. Kuganizira zimene Yehova anachita pa nthawi imeneyi, kungalimbitse chikhulupiriro chathu. Ngati Ayuda anasangalala kwambiri ndi kukwaniritsidwa koyamba kwa maulosi amenewa, komwe kunali kochepa chabe, kodi zidzakhala bwanji maulosiwa akadzakwaniritsidwa komaliza? Tiyeni tikambirane zimene Yehova watichitira masiku ano.
Yehova Wayamba Kale Kukwaniritsa Malonjezo Ake M’nthawi Yathu
8. Kodi anthu a Mulungu masiku ano akukhala mu “dziko” lotani?
8 Anthu a Yehova a masiku ano si a mtundu umodzi ndiponso sakhala dziko limodzi. M’malomwake, Akhristu odzozedwa amapanga mtundu wauzimu, womwe ndi “Isiraeli wa Mulungu.” (Agal. 6:16) Anzawo a “nkhosa zina” amakhala nawo limodzi mu “dziko” lauzimu, lomwe ndi gulu la Yehova. Anthu onse m’dziko limeneli amalambira Yehova Mulungu mogwirizana. (Yoh. 10:16; Yes. 66:8) Moyo ‘m’dziko’ limene Yehova watipatsali ndi wosangalatsa kwambiri ndipo tili m’paradaiso wauzimu. M’dziko limeneli taona kukwaniritsidwa kwauzimu kwa malonjezo a Mulungu akuti moyo wathu udzakhala ngati mmene zinthu zinalili m’munda wa Edeni. Tiyeni tikambirane zitsanzo zingapo.
9, 10. (a) Kodi ulosi wa pa Yesaya 11:6-9 ukukwaniritsidwa bwanji masiku ano? (b) N’chiyani chikusonyeza kuti anthu a Mulungu akukhala mwamtendere?
9 Chitetezo. Ulosi womwe uli pa Yesaya 11:6-9, umafotokoza za mgwirizano komanso mtendere wosangalatsa wapakati pa nyama zakutchire ndi anthu komanso ziweto. Kodi zimenezi zikukwaniritsidwa mwauzimu masiku ano? Inde. Mu vesi 9, timapeza zimene zikuchititsa kuti nyama zimenezi zisawononge zinthu komanso kuvulaza anthu. Vesili limati: “Chifukwa dziko lapansi lidzadzaza ndi anthu odziwa Yehova ngati mmene madzi amadzazira nyanja.” Koma kodi ‘kudziwa Yehova’ kumasintha khalidwe la nyama? Ayi, ndi anthu okha omwe amasintha akadziwa za Mulungu Wam’mwambamwamba ndiponso akayamba kutsanzira makhalidwe ake olimbikitsa mtendere. N’chifukwa chake n’zolimbikitsa kuona zimenezi zikukwaniritsidwa m’paradaiso wauzimu amene tikukhala masiku ano. Otsatira a Khristu amene ali mu ulamuliro wa Ufumu akuphunzitsidwa kuti asiye makhalidwe akale aukali komanso ongokhala ngati zinyama, n’kuyamba kukhala mwamtendere komanso mogwirizana ndi abale ndi alongo awo auzimu.
10 Mwachitsanzo, m’bukuli takambirana zakuti Akhristu salowerera ndale. Taona mfundo za m’Malemba zimene zimatichititsa kusalowerera ndale komanso takambirana za mmene anthu a Mulungu azunzidwira chifukwa chotsatira mfundo imeneyi. Kodi si zochititsa chidwi kuti m’dziko lachiwawali, muli “mtundu” wa anthu womwe umakaniratu kuchita nawo zachiwawa zilizonse, ngakhale atawopsezedwa kuti aphedwa? Uwutu ndi umboni wokwanira wosonyeza kuti anthu omwe akutsogoleredwa ndi Mfumu yomwenso ndi Mesiya, akusangalaladi ndi mtendere ngati umene Yesaya anafotokoza. Yesu ananena kuti otsatira ake azidzadziwika chifukwa cha chikondi. (Yoh. 13:34, 35) Khristu akugwiritsa ntchito “kapolo wokhulupirika ndi wanzeru” kuti aphunzitse Akhristu onse okhulupirika kuti azikhala mwamtendere, azikondana komanso azikhala okoma mtima.
11, 12. Kodi ndi njala yotani imene anthu ambiri akuvutika nayo masiku ano, koma Yehova akupereka bwanji chakudya chochuluka kwa anthu ake?
11 Zinthu zochuluka. Anthu m’dzikoli akuvutika ndi njala yauzimu. Baibulo linachenjeza kuti: “Yehova, Ambuye Wamkulu Koposa, wanena kuti, ‘taonani, masiku akubwera pamene ndidzatumiza njala m’dziko. Njala imeneyo siidzakhala ya chakudya kapenanso ludzu lofuna madzi ayi, koma idzakhala njala ndiponso ludzu lofuna kumva mawu a Yehova.’” (Amosi 8:11) Kodi nzika za Ufumu wa Mulungu zikuvutikanso ndi njala imeneyi? Yehova analonjeza kuti padzakhala kusiyana pakati pa anthu ake ndi adani ake. Iye anati: “Atumiki anga adzadya, koma inuyo mudzakhala ndi njala. Atumiki anga adzamwa, koma inuyo mudzakhala ndi ludzu. Atumiki anga adzasangalala, koma inuyo mudzachita manyazi.” (Yes. 65:13) Kodi inuyo mwaona mawu amenewa akukwaniritsidwa?
12 Zinthu zauzimu zimene timalandira zimangotsatizana. Zikungokhala ngati mtsinje umene ukungokulirakulirabe. Timalandira mabuku ofotokoza Baibulo, mavidiyo komanso zinthu zina zongomvetsera. Timakhalanso ndi misonkhano ya mpingo komanso ikuluikulu, limodzi ndi zinthu zina zosiyanasiyana zimene zimapezeka pa webusaiti yathu. Zinthu zonsezi zili ngati madzi ambiri omwe ndi malangizo auzimu amene tikulandira m’dziko lomwe lili pa njalali. (Ezek. 47:1-12; Yow. 3:18) Kodi inuyo simusangalala kuona kukwaniritsidwa kwa malonjezo a Yehova otipatsa zinthu zochuluka zofunikira pa moyo wathu? Kodi mumaonetsetsa kuti nthawi zonse mukudya patebulo la Yehova?
13. Kodi inuyo mumaona kuti lonjezo la Yehova lakuti anthu akhungu adzayamba kuona komanso osamva adzayamba kumva likukwaniritsidwa panopa? Fotokozani.
13 Moyo wauzimu. Anthu ambiri masiku ano ali ndi vuto losaona komanso kusamva mwauzimu. (2 Akor. 4:4) Koma Khristu akuchiritsa matenda onse padzikoli. Kodi inuyo munaonapo munthu wakhungu atayamba kuona komanso wosamva atayamba kumva? Ngati munaonapo anthu atayamba kudziwa choonadi cha m’Mawu a Mulungu molondola, n’kusiya kutsatira bodza limene zipembedzo zina zimaphunzitsa, lomwe linachititsa kuti akhale akhungu komanso osamva, ndiye kuti munaona lonjezo lotsatirali likukwaniritsidwa: “M’tsiku limenelo, ogontha adzamva mawu a m’buku. Ngakhale maso a anthu akhungu adzamasuka ku mdima wandiweyani ndipo adzayamba kuona.” (Yes. 29:18) Chaka chilichonse, anthu ambirimbiri padziko lonse akuchiritsidwa mwauzimu ngati mmene lembali likunenera. Munthu aliyense amene amachoka m’Babulo Wamkulu n’kuyamba kulambira nafe limodzi m’paradaiso wauzimu, amapereka umboni wakuti malonjezo a Yehova akukwaniritsidwa.
14. Kodi tiyenera kumaganizira za chiyani kuti chikhulupiriro chathu chikhale cholimba?
14 Mutu uliwonse wa m’bukuli uli ndi umboni wosatsutsika wosonyeza kuti Khristu wathandiza otsatira ake kuti akhale m’paradaiso wauzimu m’masiku otsirizawa. Tiyeni nthawi zonse tiziganizira mmene Yehova watidalitsira m’paradaiso ameneyu masiku ano. Kuchita zimenezi kungatithandize kuti tizikhulupirira kwambiri zimene Yehova walonjeza kuti zichitika kutsogoloku.
“Ufumu Wanu Ubwere”
15. Kodi n’chiyani chimatitsimikizira kuti dziko lapansili lidzakhala paradaiso?
15 Kuyambira kalekale, Yehova wakhala ali ndi cholinga chosintha dziko lonse lapansili kuti likhale paradaiso. Anaika Adamu ndi Hava m’munda wokongola n’kuwapatsa lamulo loti abereke ana mpaka kudzaza dziko lapansi ndiponso kuti asamalire nyama zonse. (Gen. 1:28) Komatu Adamu ndi Hava anatsatira maganizo a Satana ndipo anapandukira Mulungu, zomwe zinachititsa kuti ana awo onse abadwe ndi uchimo, azidwala komanso azifa. Komabe, cholinga cha Mulungu sichinasinthe. Nthawi zonse zimene Mulungu wanena zimakwaniritsidwa. (Werengani Yesaya 55:10, 11.) Choncho, sitingakayikire zoti zidzukulu za Adamu ndi Hava zidzadzaza dzikoli lomwe lidzakhale paradaiso ndipo zizidzasamalira mwachikondi zinthu zonse zimene Yehova analenga. Pa nthawi imeneyo, maulosi onse amene anaperekedwa koyamba kwa Ayuda omwe anali ku ukapolo, onena kuti moyo wawo udzakhala wabwino kwambiri, adzakwaniritsidwa komaliza. Taonani zitsanzo zotsatirazi.
16. Kodi Baibulo limafotokoza bwanji chitetezo chimene tidzakhale nacho m’Paradaiso?
16 Chitetezo. Pamapeto pake, mawu olimbikitsa amene ali pa Yesaya 11:6-9 adzakwaniritsidwa komaliza. Amuna, akazi ndi ana adzakhala otetezeka kulikonse kumene angapite padziko lapansili. Sikudzakhala chinthu china chilichonse choopsa, kaya munthu kapena nyama. Taganizirani mmene mudzasangalalire nthawi imeneyo pamene dziko lonseli muzidzaliona ngati kwanu. Mudzakhala ndi ufulu wosambira m’mitsinje ndi m’nyanja komanso kuyenda m’mapiri ndi m’nkhalango popanda kuopa chilichonse ngakhale utakhala usiku. Pa nthawiyi mawu a pa Ezekieli 34:25 adzakhala atakwaniritsidwa ndipo zidzakhala zotheka kwa anthu a Mulungu ‘kukhala m’chipululu popanda chowaopsa ndiponso kugona m’nkhalango.’
17. N’chiyani chimatitsimikizira kuti Yehova adzatipatsa zonse zofunikira Ufumu ukadzayamba kulamulira dziko lonse lapansi?
17 Zinthu zochuluka. Taganizirani nthawi imene sikudzakhala mavuto monga umphawi, kuperewera zakudya, njala, kapena mabungwe othandiza anthu pa mavuto. Chakudya chochuluka chauzimu chimene anthu a Mulungu akusangalala nacho masiku ano ndi umboni wakuti Mfumu yomwenso ndi Mesiya izidzapereka chakudya chokwanira kwa anthu ake. Yesu ali padziko lapansi anasonyeza kuti akhoza kukwaniritsa malonjezo amenewa chifukwa anadyetsa anthu anjala ambirimbiri mpakana kukhuta pogwiritsa ntchito mikate yochepa ndi nsomba. (Mat. 14:17, 18; 15:34-36; Maliko 8:19, 20) Ufumu wa Mulungu ukadzayamba kulamulira dziko lonse lapansi, maulosi ngati ulosi wotsatirawu adzakwaniritsidwa: “Mulungu adzabweretsa mvula pambewu zanu zimene munabzala munthaka, ndipo zokolola za munthakayo zidzakhala chakudya chopatsa thanzi. M’tsiku limenelo, ziweto zanu zidzadya msipu pamalo aakulu odyetserapo ziweto.”
18, 19. (a) Kodi ulosi wa pa Yesaya 65:20-22 umakukhudzani bwanji? (b) N’chifukwa chiyani tinganene kuti masiku athu “adzakhala ngati masiku a mtengo”?
18 Masiku ano anthu ambiri amaona kuti n’zosatheka kukhala ndi nyumba yabwino yawoyawo kapena kupeza ntchito yabwino. M’dziko lopanda chilungamoli, anthu ambiri amaona kuti amagwira ntchito yakalavulagaga kwa nthawi yaitali koma salandira malipiro okwanira iwowo kapena banja lawo. Amene amadyerera ntchitoyo ndi anthu olemera komanso adyera. Koma taganizirani mmene moyo udzakhalire ulosi uwu ukadzakwaniritsidwa: “Iwo adzamanga nyumba n’kukhalamo. Adzabzala minda ya mpesa n’kudya zipatso zake. Sadzamanga wina n’kukhalamo. Sadzabzala wina n’kudya. Pakuti masiku a anthu anga adzakhala ngati masiku a mtengo, ndipo anthu anga osankhidwa mwapadera adzapindula mokwanira ndi ntchito ya manja awo.”
19 Kodi akutanthauza chiyani pamene akuti masiku athu “adzakhala ngati masiku a mtengo”? N’kutheka kuti mukaima pansi pa mtengo waukulu kwambiri mumagoma poganizira zaka zambiri zimene wakhalapo ndipo mwina unamera agogo awo a agogo anu asanabadwe. Ndipo ngati moyo wopanda ungwirowu ungapitirirebe, ndiye kuti inuyo mudzamwalira n’kuusiya ukupitirizabe kukula mwamtendere. Yehova ndi wachifundo kwambiri moti anatilonjeza kuti moyo wathu udzakhalanso wautali komanso wamtendere ngati mmene mtengo umakhalira. (Sal. 37:11, 29) Idzafika nthawi imene moyo wa mtengo uzidzaoneka waufupi ngati mmene timaonera udzu, chifukwa ifeyo tidzakhala ndi moyo wamuyaya.
20. Kodi zidzatheka bwanji kuti nzika zokhulupirika za Ufumu zikhale ndi moyo wathanzi?
20 Moyo wabwino. Masiku ano, matenda komanso imfa zimakhudza munthu aliyense. Tikhoza kunena kuti tonsefe tikudwala chifukwa tinatengera uchimo kwa makolo athu, womwe uli ngati matenda akupha. Mankhwala amene angatichiritse ndi dipo la Khristu lokha basi. (Aroma 3:23; 6:23) Pa nthawi ya Ulamuliro wa Zaka 1,000, Yesu ndi anthu amene adzalamulire naye limodzi adzathandiza anthu kupindula ndi nsembe imeneyi. Adzachotsa pang’onopang’ono zinthu zonse zobwera chifukwa cha uchimo. Ulosi wa Yesaya udzakwaniritsidwa, womwe umati: “Palibe munthu wokhala m’dzikolo amene adzanene kuti: ‘Ndikudwala.’ Anthu okhala mmenemo adzakhala amene machimo awo anakhululukidwa.” (Yes. 33:24) Taganizirani mmene moyo udzakhalire pa nthawi imeneyo, pamene sikudzakhala munthu wakhungu, wosamva, kapena wolumala. (Werengani Yesaya 35:5, 6.) Palibe matenda amene Yesu adzalephere kuwagonjetsa, moti nzika zonse zokhulupirika za Ufumu wake zidzakhala ndi moyo wathanzi.
21. Kodi n’chiyani chidzachitikire imfa, nanga zimenezi zimakulimbikitsani bwanji?
21 Nanga bwanji za imfa yomwe inabwera chifukwa cha uchimo? Uchimo ndi ‘mdani wathu womalizira,’ yemwe timalephera kumugonjetsa. (1 Akor. 15:26) Koma kodi Yehova amaonanso kuti imfa ndi mdani wovuta kumugonjetsa? Taonani ulosi umene Yesaya ananena: “Iye adzameza imfa kwamuyaya ndipo Yehova, Ambuye Wamkulu Koposa, adzapukuta misozi pankhope zonse za anthu.” (Yes. 25:8) Taganizirani mmene moyo udzakhalire pa nthawi imeneyo. Sikudzakhala maliro, manda kapena misozi yachisoni. M’malomwake kudzakhala misozi yachisangalalo pamene Yehova azidzakwaniritsa lonjezo lake loti adzaukitsa anthu amene anamwalira. (Werengani Yesaya 26:19.) Apatu chisoni chonse chobwera chifukwa cha imfa sichidzakhalaponso.
22. Kodi chidzachitike n’chiyani Ufumu wa Mesiya ukadzamaliza kuchita zimene Mulungu amafuna padziko lapansi?
22 Kumapeto kwa Ulamuliro wa Zaka 1,000, Ufumu udzamaliza kuchita zimene Mulungu amafuna pano padziko lapansi, ndipo Khristu adzabwezera ulamuliro kwa Atate ake. (1 Akor. 15:25-28) Anthu, omwe pa nthawiyi adzakhale ali angwiro, adzayesedwa komaliza pamene Satana adzatulutsidwe kuphompho kuja. Pamapeto pake, Khristu adzaphwanya njoka yoopsayo limodzi ndi atumiki ake onse. (Gen. 3:15; Chiv. 20:3, 7-10) Koma onse amene amakonda Yehova adzakhala ndi tsogolo labwino. Palibe mawu abwino ofotokozera mmene zinthu zidzakhalire nthawi imeneyo oposa amene Baibulo limafotokoza. Baibulo limalonjeza kuti anthu okhulupirika adzasangalala ndi “ufulu waulemerero wa ana a Mulungu.”
23, 24. (a) N’chifukwa chiyani tinganene kuti zonse zimene Mulungu analonjeza zidzakwaniritsidwa? (b) Kodi inuyo mwatsimikiza mtima kuchita chiyani?
23 Kukhulupirira malonjezo amenewa si kuwerengera madzi a mphutsi. Zonse zimene Yehova analonjeza zidzakwaniritsidwa. N’chifukwa chiyani tikutero? Kumbukirani mawu a Yesu omwe tinakambirana m’mutu woyamba wa bukuli. Iye anauza ophunzira ake kuti azipemphera kwa Yehova kuti: “Ufumu wanu ubwere. Chifuniro chanu chichitike, monga kumwamba, chimodzimodzinso pansi pano.” (Mat. 6:9, 10) Ufumu wa Mulungu ndi weniweni, moti panopa ukulamulira kumwamba. Kwa zaka 100 tsopano, Ufumuwu wakhala ukukwaniritsa malonjezo a Yehova ndipo kukwaniritsidwa kumeneku kukuonekera bwino mumpingo wachikhristu. Zimenezi zikutichititsa kukhulupirira kuti malonjezo ena onse a Yehova adzakwaniritsidwa Ufumu wa Mulungu ukadzabwera kudzalamulira dziko lonse lapansi.
24 Tikudziwa kuti Ufumu wa Mulungu udzabweradi. Tikudziwanso kuti mawu onse a Yehova adzakwaniritsidwa. Tikutero chifukwa UFUMU WA MULUNGU UKULAMULIRA PANOPA. Koma funso limene aliyense akuyenera kudzifunsa ndi lakuti, ‘Kodi Ufumuwu ukundilamulira ineyo?’ Tiyeni tiyesetse panopa kuchita zinthu monga nzika zokhulupirika za Ufumu wa Mulungu, n’cholinga choti tidzasangalale ndi Ufumu wolungamawu kwamuyaya.


c: text/html

text:
Kodi Baibulo Limalola kuti Akazi Kapena Amuna Okhaokha Azigonana?
NKHANI yakuti ngati zili zololeka kuti amuna kapena akazi okhaokha azikwatirana ili mkamwamkamwa m’mayiko ambiri. Ndipotu mu 2015, khoti lalikulu kwambiri ku United States linalengeza kuti maukwati a amuna kapena akazi okhaokha ndi ovomerezeka m’dzikolo. Kenako anthu ambiri anayamba kufufuza nkhaniyi pa intaneti. Ndipo funso limene ankalemba kwambiri linali lakuti, “Kodi Baibulo limanena zotani pa nkhani ya maukwati a amuna kapena akazi okhaokha?”
Baibulo silinena chilichonse chokhudza maukwati a amuna kapena akazi okhaokha. Ndiyeno funso n’kumati, kodi Baibulo limalola kuti akazi kapena amuna azigonana okhaokha?
Anthu ambiri amathamangira kunena kuti akudziwa yankho la funsoli asanafufuze bwinobwino m’Baibulo. Komatu mayankho awo amakhala osiyanasiyana. Ena amanena kuti Baibulo silivomereza kuti amuna kapena akazi azigonana okhaokha. Pomwe ena amanena kuti lamulo la m’Baibulo lakuti “uzikonda mnzako” limapatsa anthu ufulu wogonana ndi aliyense.—Aroma 13:9.
ZIMENE BAIBULO LIMANENA
Kodi ndi mfundo iti imene mukuona kuti ndi yolondola?
Baibulo sililola kuti amuna kapena akazi okhaokha azigonana.
Baibulo limalola kuti amuna kapena akazi okhaokha azigonana.
Baibulo limalimbikitsa anthu kuti azidana ndi amuna kapena akazi ogonana okhaokha.
MAYANKHO:
ZOONA. Baibulo limati: “Amuna amene amagonedwa ndi amuna anzawo, amuna ogona amuna anzawo . . . sadzalowa mu ufumu wa Mulungu.” (1 Akorinto 6:9, 10) Lamuloli limakhudzanso akazi amene amagonana ndi akazi anzawo.—Aroma 1:26.
ZABODZA. Baibulo limanena kuti mwamuna ndi mkazi akakwatirana ndi amene ayenera kumagonana.—Genesis 1:27, 28; Miyambo 5:18, 19.
ZABODZA. Ngakhale kuti Baibulo limaletsa kugonana kwa amuna kapena akazi okhaokha, silimalimbikitsa anthu kuti azidana kapenanso kuchitira nkhanza anthu ochita zimenezi.—Aroma 12:18.
Kodi a Mboni za Yehova Amakhulupirira Zotani Pa nkhaniyi?
A Mboni za Yehova amakhulupirira kuti mfundo za m’Baibulo n’zothandiza ndipo amayesetsa kuzitsatira. (Yesaya 48:17) Choncho iwo amapewa kuchita zinthu zosagwirizana ndi zimene Baibulo limanena pa nkhani yakugonana, monga kugonana kwa amuna kapena akazi okhaokha. (1 Akorinto 6:18) A Mboni anasankha zimenezi ndipo ali ndi ufulu wozitsatira.
A Mboni za Yehova amachitira ena zimene iwonso angakonde kuti ena awachitire
A Mboni za Yehova amayesetsa “kukhala pa mtendere ndi anthu onse.” (Aheberi 12:14) Ngakhale kuti savomereza kuti amuna kapena akazi okhaokha azigonana, iwo sakakamiza anthu kuti aziyendera maganizo awo. Komanso sachitira nkhanza anthu amene amagonana amuna kapena akazi okhaokha kapenanso kusangalala akamamva kuti ena akuwachitira zankhanza. A Mboni za Yehova amayesetsa kuchitira ena zimene nawonso angakonde kuti ena awachitire.—Mateyu 7:12.
Kodi Baibulo Limalimbikitsa Anthu Kuti Azisalana?
Anthu ena anganene kuti Baibulo limalimbikitsa anthu kuti azisala amuna kapena akazi amene amagonana okhaokha, ndipo amaona kuti anthu omwe amatsatira mfundo za m’Baibulo ndi omva zawo zokha. Iwo amanena kuti: ‘Nthawi yomwe Baibulo linkalembedwa n’kuti anthu asanachangamuke. Masiku ano timakhala bwinobwino ndi anthu osiyana nawo mitundu, mayiko ndiponso amuna kapena akazi omwe amasankha kugonana okhaokha.’ Anthu amaganizo oterewa amaona kuti kudana ndi khalidweli kumangofanana ndi kudana ndi anthu a mitundu ina. Komatu zimenezi sizingakhale zomveka. N’chifukwa chiyani tikutero?
Zili choncho chifukwa chakuti kudana ndi khalidwe la kugonana kwa amuna kapena akazi okhaokha n’kosiyana kwambiri ndi kudana ndi anthu akhalidweli. Baibulo limalimbikitsa Akhristu kuti azilemekeza anthu onse. (1 Petulo 2:17) Koma mfundoyi sikusonyeza kuti Akhristu azingochita nawo makhalidwe osiyanasiyana amene anthu ena akuchita.
Taganizirani chitsanzo ichi: Tiyerekeze kuti inuyo mumaona kuti kusuta kumaononga moyo ndiponso n’koipa. Ndiyeno munthu amene mumagwira naye ntchito amasuta. Kodi zingakhale zomveka ngati anthu atamati ndinu wosazindikira chifukwa chakuti mumadana ndi kusuta? Kodi tinganene kuti mumamusala kapena kumuda chifukwa chakuti inu simusuta? Ngati mnzanuyo atamakukakamizani kuti muyambe kusuta, kodi pamenepa sitinganene kuti iyeyo ndi wosazindikira komanso wankhakamira?
A Mboni za Yehova anasankha kumatsatira mfundo za makhalidwe abwino zopezeka m’Baibulo. Iwo salimbikitsa anthu kuchita zinthu zimene Baibulo limaletsa. Komabe sanyoza kapena kuchitira nkhanza anthu amene ali ndi makhalidwe osiyana ndi awo.
Kodi Zimene Baibulo Limanena N’zankhanza?
Kodi anthu amene amagonana ndi amuna kapena akazi anzawo anabadwa choncho? Ngati zili choncho, kodi sikungakhale kuwalakwira kunena kuti amalakwitsa kugonana ndi amuna kapena akazi anzawo?
Baibulo silinena kuti anthu ena amagonana ndi amuna kapena akazi anzawo chifukwa cha mmene anabadwira. Komabe limasonyeza kuti anthu ena amavutika kusiya makhalidwe ena ake. Ngakhale zili choncho, Baibulo limati tizipewa makhalidwe oipa, monga kugonana amuna kapena akazi okhaokha, kuti tisangalatse Mulungu.—2 Akorinto 10:4, 5.
Ena anganene kuti zimene Baibulo limanenazi n’zankhanza. Amanena zimenezi chifukwa amaganiza kuti anthufe timayenera kuchita zimene thupi lathu likufuna. Amaonanso kuti n’zosatheka munthu kudziletsa maganizo ofuna kugonana akamubwerera. Komabe Baibulo limasonyeza kuti anthu analengedwa mosiyana ndi nyama chifukwa angathe kudziletsa. Apatu Mulungu anatilemekeza kwambiri anthufe.—Akolose 3:5.
Taganizirani izi: Akatswiri ena amanena kuti anthu ena mwachibadwa amakhala osachedwa kupsa mtima. Pa nkhaniyi, Baibulo silinena kuti anthu ena sachedwa kupsa mtima chifukwa cha mmene anabadwira. Komabe limasonyeza kuti anthu ena amakhala ‘okonda kukwiya’ ndiponso ‘aukali.’ (Miyambo 22:24; 29:22) Baibulo limanenanso kuti: “Usapse mtima ndipo pewa kukwiya.”—Salimo 37:8; Aefeso 4:31.
Anthu ambiri angavomereze kuti malangizo amenewa ndi othandiza komanso sakusonyeza nkhanza kwa anthu amene ali ndi vutoli. Ndipotu akatswiri amene amakhulupirira kuti anthu ena mwachibadwa sachedwa kupsa mtima ndi amenenso amayesetsa kuthandiza anthu oterewa kuti azidziletsa.
Nawonso a Mboni za Yehova amayesetsa kuthandiza anthu kuti asinthe khalidwe lililonse losemphana ndi zimene Baibulo limanena monga kugonana kwa amuna ndi akazi omwe sanakwatirane. Baibulo limalangiza anthu a amakhalidwe onsewa kuti: “Aliyense wa inu akhale woyera mwa kudziwa kulamulira thupi lake m’njira yoyera kuti mukhale olemekezeka pamaso pa Mulungu, osati mwa chilakolako chosalamulirika cha kugonana.”—1 Atesalonika 4:4, 5.
“Ena Mwa Inu Munali Otero”
Anthu amene ankafuna kukhala Akhristu m’nthawi ya atumwi, anali ndi makhalidwe osiyanasiyana ndipo ena anafunika kusintha kwambiri. Mwachitsanzo, Baibulo limanena za anthu ena omwe anali “adama, opembedza mafano, achigololo, amuna amene amagonedwa ndi amuna anzawo, amuna ogona amuna anzawo.” Limanenanso kuti: “Ndipo ena mwa inu munali otero.”—1 Akorinto 6:9-11.
Kodi mfundo yakuti “ena mwa inu munali otero,” ikutanthauza kuti anthu amene anasiya kugonana ndi amuna kapena akazi anzawo sankakhala ndi maganizo ofuna kuchitanso khalidweli? Ayi, tikutero chifukwa Baibulo limalangiza anthu oterewa kuti: “Pitirizani kuyenda mwa mzimu, ndipo simudzatsatira chilakolako cha thupi ngakhale pang’ono.”—Agalatiya 5:16.
Apatu sikuti Baibulo likunena kuti Mkhristu akasintha sangakhalenso ndi maganizo ofuna kuchita zoipa. M’malomwake limanena kuti munthu angasankhe kuchita kapena kusachita zoipa zimene akuganizazo. Akhristu amayesetsa kudziletsa kuti asachite zinthu zoipa zimene mtima wawo umalakalaka.—Yakobo 1:14, 15.
Baibulo limasonyeza kuti kulakalaka zinthu n’kosiyana ndi kuzichita. (Aroma 7:16-25) Choncho, munthu yemwe amalakalaka kugonana ndi amuna kapena akazi anzake angathetse vutoli ngati atasiya kuganizira kwambiri zimenezi. Izi n’zotheka chifukwa anthufe timatha kudziletsa kuti tisakwiye msanga, tisachite chiwerewere ndiponso tisakhale adyera.—1 Akorinto 9:27; 2 Petulo 2:14, 15.
Ngakhale kuti a Mboni za Yehova amayesetsa kutsatira mfundo za m’Baibulo, iwo sakakamiza anthu ena kuti azitsatira. Ndipotu amalemekeza ufulu wa ena ngakhale kuti zochita za anthuwo sizigwirizana ndi zimene iwo amachita. Uthenga umene a Mboni za Yehova ali nawo ndi wothandiza kwambiri ndipo amafunitsitsa kuuza anthu omwe angafune kumvetsera.—Machitidwe 20:20.
1. Aroma 12:18: “Khalani mwamtendere ndi anthu onse.”
2. Yesaya 48:17: “Ine Yehova ndine Mulungu wanu, amene ndimakuphunzitsani kuti zinthu zikuyendereni bwino.”
3. 1 Akorinto 6:18: “Thawani dama.”
4. 1 Petulo 2:17: “Lemekezani anthu, kaya akhale amtundu wotani.”
5. Akolose 3:5: “Choncho chititsani ziwalo za thupi lanu padziko lapansi kukhala zakufa ku dama, zinthu zodetsa, chilakolako cha kugonana.”
6. Yakobo 1:14, 15: “Munthu aliyense amayesedwa mwa kukopedwa ndi kukodwa m’chilakolako chake. Ndiye chilakolako chikatenga pakati, chimabala tchimo.”

robotstxt: allowed

filter: keep


text:
Mafunso Ochokera kwa Owerenga
Kodi mawu a Davide pa Salimo 37:25 komanso a Yesu pa Mateyu 6:33 amasonyeza kuti Yehova sadzalola kuti Mkhristu avutike ndi njala?
Davide analemba kuti: “Sindinaonepo munthu aliyense wolungama atasiyidwa, kapena ana ake akupemphapempha chakudya.” Ananena zimenezi poganizira zimene zinachitika pa moyo wake. Iye ankadziwa kuti Mulungu amasamalira anthu ake nthawi zonse. (Sal. 37:25) Koma mawuwa sakutanthauza kuti palibe mtumiki wa Yehova amene angasowe zofunika pa moyo.
Davide nayenso ankavutika nthawi zina. Mwachitsanzo, pamene iye ankathawa Sauli, analibe chakudya chokwanira ndipo anapempha mkate kuti adye iyeyo ndi anzake. (1 Sam. 21:1-6) N’zoona kuti pa nthawiyo Davide ‘anapempha chakudya’ koma ankadziwa kuti Yehova sawasiya. Baibulo silinena kuti Davide ankapemphapempha chakudya kuti asafe ndi njala.
Pa Mateyu 6:33, Yesu anatitsimikizira kuti Mulungu adzathandiza atumiki ake kuti azipeza zofunika pa moyo ngati amaika zinthu za Ufumu patsogolo. Iye anati: “Pitirizani kufunafuna ufumu choyamba ndi chilungamo chake, ndipo zina zonsezi [monga chakudya, madzi ndi zovala] zidzawonjezedwa kwa inu.” Koma Yesu anasonyezanso kuti “abale” ake akhoza kukhala ndi njala chifukwa chozunzidwa. (Mat. 25:35, 37, 40) Zimenezi zinachitikira mtumwi Paulo. Nthawi zina iye ankavutika ndi njala komanso ludzu.—2 Akor. 11:27.
Yehova watiuza kuti tikhoza kuzunzidwa m’njira zosiyanasiyana. Mwina angalole kuti tivutike pamene tikuthandiza nawo poyankha mabodza a Mdyerekezi. (Yobu 2:3-5) Mwachitsanzo, Akhristu ena anatsekeredwa m’ndende pa nthawi ya ulamuliro wa chipani cha Nazi ndipo ankavutika kwambiri. Asilikali ankawamana chakudya pofuna kuti asiye kukhala okhulupirika. Abale ndi alongo okhulupirika ankamverabe Yehova ndipo iye sanawasiye. Nthawi zina Yehova amalola kuti Akhristu akumane ndi mayesero osiyanasiyana. Koma sitiyenera kukayikira kuti Yehova amathandiza onse amene amavutika chifukwa cha dzina lake. (1 Akor. 10:13) Tingachite bwino kukumbukira mawu a pa Afilipi 1:29 akuti: “Munapatsidwa mwayi. Osati mwayi wokhulupirira Khristu wokha, komanso wovutika chifukwa cha iye.”
Yehova amalonjeza kuti azithandiza atumiki ake. Paja lemba la Yesaya 54:17 limati: “Chida chilichonse chimene chidzapangidwe kuti chikuvulaze sichidzapambana.” Malonjezo ngati amenewa amasonyeza kuti Mulungu aziteteza gulu lake. Koma Mkhristu aliyense payekha akhoza kukumana ndi mayesero ngakhale kuphedwa kumene.


text:
Kazitape iliyonse am'manja ndi iSpyoo Mobile kazitape?
Lowani – Free Ndipo lophweka ! Lowani muakaunti – mlandu 48 Maola
-
Kuonera Number
Mmodzi wa zosasangalatsa choonadi kwambiri anthu apabanja ndi blissfully wosadziwa ndi n'zosadabwitsa mkulu zosayembekezereka kusakhulupirika & extramarital zochitika.
Werengani zambiri
-
Tetezani Ana
Mmodzi wa zosasangalatsa choonadi kwambiri anthu apabanja ndi blissfully wosadziwa ndi n'zosadabwitsa mkulu zosayembekezereka kusakhulupirika & extramarital zochitika.
Werengani zambiri
-
wantchito Mobile
Ngati ndinu wamkulu kapena malonda mwini ndinu mwina akudziwa kale kuti mumakhala mabizinesi’ foni ndi weniweni mutu.
Werengani zambiri
Kuchotsera 35% Khirisimasi pa iSpyoo!
Khirisimasi akubwera posachedwapa. Kodi inu mwakonzetsera wanu Khirisimasi?
Mu nthawiyi, tikufuna kunena kuti zikomo onse wokondedwa kasitomala. Kubweretsa zanu zabwino zofuna za chimwemwe izi Khirisimasi ndi pa chaka chikudzachi. Tikufuna tidzapitiriza kulandira chidwi chanu, chithandizo ndi chikhulupiliro. Tiyeni tikhale izi Khirisimasi ndi ndi iSpyoo. Kuchotsera 35% pakuti zonse ndi mphatso Chritsmas inu. Coupon Code: ISPYOOXMAS
iSpyoo LLC
Dinani kuti awombole KAPENA Lowani Free
*** Iwo Amathandiza Malo App monga Viber, Viber, Yahoo, BBM, KIK, Line, Facebook…
iSpyoo Mobile kazitape App Anapereka A Lonse nkhokwe ya Wamphamvu Kuwunika Mbali
-
Easy Kugwiritsa Ntchito
-
iSpyoo Best Mobile akazitape mapulogalamu
-
DZIWANI NKHANI MNDANDANDA
-
NKHANI LIPOTI MNDANDANDA
-
N'CHIFUKWA CHIYANI MUYENERA NTCHITO
iSpyoo Mobile kazitape Pa Numeri
Mungasangalale zonse zazikulu izi mbali limodzi lalikulu phukusi.
iSpyoo ntchito pa Intaneti Onse Padziko World:
[logo-slider][/logo-slider]
-
Komanso timadzipereka A Free 48 Maola !!!!
Zovuta kuzizindikira | Pa 25+ Mawonekedwe | Real Time kutsatira
- GULANI POMPANO


text:
Nkhani 92: Yesu Aukitsa Akufa
MTSIKANA mukumuona apa’yu ali ndi zaka 12. Yesu wagwira dzanja lake, ndipo mai ndi atate wake aima pafupi naye. Kodi mukudziwa chifukwa chake akuoneka kukhala wachimwemwe? Tiyeni tione.
Atate wa mtsikana’yo ndi munthu wochuka wochedwa Yairo. Tsiku lina mwana wake wamkazi’yu akudwala, ndipo akugonekedwa pa kama. Koma sakupeza bwino konse. Iye akungodwala moonjezereka-onjezereka. Yairo ndi mkazi wake akudera nkhawa kwambiri, chifukwa kukuonekera kuti buthu lao’lo lidzafa. Iye ndiye mtsikana wao mmodzi yekha. Chotero Yairo akumka kukafuna-funa Yesu. Iye wamva za zozizwitsa zimene Yesu akuchita.
Pamene Yairo akupeza Yesu, pali khamu lalikulu lom’zinga. Koma Yairo akulowa m’khamulo nagwa pa mapazi a Yesu. ‘Mwana wanga wamkazi akudwala kwambiri ndithu,’ akutero. ‘Chonde, bwerani mudzam’chiritse,’ akupempha motero. Yesu akuti ndidzafika.
Pamene iwo akuyenda, khamulo likupitirizabe kukankhana kuti adze pafupi. Yesu akuima mwadzidzidzi. Iye akufunsa kuti, ‘Wandikhudza ndani?’ Yesu anamva mphamvu ikutuluka mwa iye chotero iye akudziwa kuti wina wake wam’khudza. Koma ndani? Ndiye mkazi amene wakhala akudwala kwambiri kwa zaka 12. Iye anadza nakhudza zobvala za Yesu nachiritsidwa!
Izi zikupangitsa Yairo kumva bwino kwambiri, chifukwa angathe kuona m’mene kuliri kosabvuta kwa Yesu kuchiritsa munthu. Komano mthenga ukufika. Ukuuza Yairo kuti, ‘Musabvute’nso Yesu. Buthu lanu’lo langofa kumene.’ Yesu akumvera izi patali nati kwa Yairo: ‘Usadere nkhawa adzapeza bwino.’
Pamene iwo kenako akufika ku nyumba ya Yairo, anthu akulira mwa chisoni chachikulu. Koma Yesu akuti: ‘Tontholani. Mwan’yo sanafe. Ali mtulo chabe.’ Koma iwo akuseka Yesu monyodola, chifukwa chakuti akudziwa kuti iye wafa.
Pamenepo Yesu akutenga atate wa buthu’lo ndi amai ndi atumwi ake atatu kulowa m’chipinda m’mene mwagona mwana’yo. Iye akum’gwira dzanja nati: ‘Tauka!’ Ndipo anakhala ndi moyo, monga momwe’di mukuonera pano. Ndipo iye akunyamuka ndi kuyenda-yenda! N’cho chifukwa chake amai ndi atate wake ali achimwemwe kopambana.
Uyu sindiye munthu woyamba kuukitsidwa kwa akufa ndi Yesu. Woyamba amene Baibulo limam’simba ndiye mwana wamwamuna wa mkazi wamasiye amene amakhala mu mzinda wa Nayini. Pambuyo pake, Yesu akuukitsa’nso Lazaro, mbale wa Mariya ndi Marita, kwa akufa. Pamene Yesu alamulira monga mfumu ya Mulungu, adzaukitsa anthu ochuluka kwambiri. Kodi sitingakhale okondwa ndi zimene’zo?
Luka 8:40-56; 7:11-17; Yohane 11:17-44.
Mafunso
- Kodi atate wa mtsikana ali pachithunziyu ndi ndani, ndipo n’chifukwa chiyani iye ndi mkazi wake akuda nkhaŵa kwambiri?
- Kodi Yairo akuchita chiyani atapeza Yesu?
- Kodi n’chiyani chikuchitika pamene Yesu akupita ku nyumba ya Yairo, ndipo kodi Yairo akulandira uthenga wotani ali panjira?
- N’chifukwa chiyani anthu amene ali m’nyumba ya Yairo akumuseka Yesu?
- Atatenga atumwi atatu ndi atate ndi amayi a buthulo kuloŵa nawo m’chipinda mwa buthulo, kodi Yesu akuchita chiyani?
- Kodi ndani winanso amene Yesu wamuukitsa kwa akufa, ndipo kodi zimenezi zikusonyeza chiyani?
Mafunso ena
- Ŵerengani Luka 8:40-56.
Kodi Yesu anasonyeza bwanji chifundo ndiponso kum’ganizira mkazi amene anali ndi nthenda yakukha mwazi, ndipo kodi akulu achikristu masiku ano angaphunzirepo chiyani pamenepa? (Luka 8:43, 44, 47, 48; Lev. 15:25-27; Mat. 9:12, 13; Akol. 3:12-14)
- Ŵerengani Luka 7:11-17.
Kodi anthu amene wokondedwa wawo anafa angalimbikitsidwe kwambiri bwanji ndi zimene Yesu anachita kwa mkazi wamasiye wa ku Nayini? (Luka 7:13; 2 Akor. 1:3, 4; Aheb. 4:15)
- Ŵerengani Yohane 11:17-44.
Kodi Yesu anasonyeza bwanji kuti n’chinthu chachibadwa kulira wokondedwa wathu akamwalira? (Yoh. 11:33-36, 38; 2 Sam. 18:33; 19:1-4)


text:
Kodi mungakonde kuwerenga nkhaniyi mu %%?
Baibulo la pa Intaneti | BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
16 Patapita nthawi, Yehova anauza Samueli kuti: “Kodi ulirira Sauli+ mpaka liti, pamene ine ndamukana kuti alamulire monga mfumu ya Isiraeli?+ Thira mafuta m’nyanga yako+ ndipo unyamuke. Ndikutumiza kwa Jese+ wa ku Betelehemu, chifukwa ndapeza munthu pakati pa ana ake aamuna woti akhale mfumu yanga.”+
2 Koma Samueli anati: “Ndipita bwanji? Sauli akangomva andipha ndithu.”+ Atatero, Yehova anamuuza kuti: “Popita utenge ng’ombe yaikazi yaing’ono pakati pa ng’ombe zako, ndipo ukanene kuti, ‘Ndabwera kudzapereka nsembe kwa Yehova.’+
3 Ukakatero ukaitanire Jese kopereka nsembeko, ndipo ine ndidzakuuza zochita.+ Kumeneko ukandidzozere+ munthu amene ndidzakusonyeza.”
4 Samueli anachita zimene Yehova anamuuza. Atafika ku Betelehemu,+ akulu a mzindawo anayamba kunjenjemera+ atakumana naye. Ndiyeno iwo anati: “Kodi n’kwabwino?”+
5 Iye anayankha kuti: “Inde, n’kwabwino. Ndabwera kudzapereka nsembe kwa Yehova. Dziyeretseni,+ ndipo mupite nane kopereka nsembe.” Chotero iye anayeretsa Jese ndi ana ake, kenako anawaitanira kopereka nsembe.
6 Tsopano zimene zinachitika n’zakuti, pamene iwo anali kulowa, ndipo Samueli ataona Eliyabu,+ nthawi yomweyo anati: “Mosakayikira wodzozedwa wake waonekera pamaso pa Yehova.”
7 Koma Yehova anauza Samueli kuti: “Usaone maonekedwe ake ndi kutalika kwa msinkhu wake,+ pakuti ine ndamukana ameneyu. Chifukwa mmene munthu amaonera si mmene Mulungu amaonera.+ Munthu amaona zooneka ndi maso,+ koma Yehova amaona mmene mtima ulili.”+
8 Pamenepo, Jese anaitana Abinadabu+ kuti adutse pamaso pa Samueli, koma Samueli anati: “Yehova sanasankhenso ameneyu.”
9 Kenako Jese anaitana Shama+ kuti adutse, koma Samueli anati: “Yehova sanasankhenso ameneyu.”
10 Choncho Jese anadutsitsa ana ake 7 pamaso pa Samueli. Koma Samueli anauza Jese kuti: “Yehova sanasankhe aliyense mwa amenewa.”
11 Pamapeto pake Samueli anafunsa Jese kuti: “Kodi anyamata ako onse ndi omwewa basi?” Iye anayankha kuti: “Wamng’ono kwambiri sanabwerebe,+ pakuti akuweta nkhosa.”+ Chotero Samueli anauza Jese kuti: “Tumiza munthu akam’tenge, chifukwa sitikhala pansi kuti tidye kufikira iye atabwera pano.”
12 Iye anatumadi munthu kukam’tenga. Mnyamatayo anali wamaonekedwe ofiirira,+ mnyamata wa maso okongola, ndiponso wooneka bwino. Pamenepo Yehova anati: “Ndi ameneyu! Nyamuka umudzoze.”+
13 Choncho Samueli anatenga nyanga ya mafuta+ ndi kum’dzoza pakati pa abale ake. Zitatero, mzimu wa Yehova unayamba kugwira ntchito pa Davide kuyambira tsiku limenelo mpaka m’tsogolo.+ Kenako Samueli ananyamuka kupita ku Rama.+
14 Tsopano mzimu wa Yehova unachoka+ pa Sauli, ndipo Yehova analola maganizo oipa+ kum’vutitsa Sauli.
15 Zitatero, atumiki a Sauli anayamba kumuuza kuti: “Taonani tsopano, mzimu woipa wa Mulungu ukukuvutitsani.
16 Mbuye wathu, chonde, lamulani kuti atumiki anu amene ali pamaso panu akufunireni katswiri+ woimba zeze.+ Ndiyeno mzimu woipa wa Mulungu ukabwera pa inu, iye azikuimbirani zezeyo, ndipo inu muzipeza bwino.”
17 Chotero Sauli anauza atumiki ake kuti: “Chonde, ndipezereni munthu wodziwa kuimba, ndipo mubwere naye kuno.”+
18 Mmodzi mwa atumikiwo anayankha, kuti: “Inetu ndinaona luso loimba+ la mwana wa Jese wa ku Betelehemu. Iye ndi mwamuna wolimba mtima ndiponso wamphamvu,+ mwamuna wankhondo,+ wolankhula mwanzeru+ ndi wooneka bwino,+ komanso Yehova ali naye.”+
19 Atamva zimenezi, Sauli anatuma mithenga kwa Jese, kuti: “Nditumizire mwana wako Davide amene akuweta nkhosa.”+
20 Pamenepo Jese anatenga bulu, mkate, thumba lachikopa+ la vinyo ndi mwana wa mbuzi, ndipo anazitumiza kwa Sauli kudzera mwa Davide mwana wake.+
21 Choncho Davide anapita kwa Sauli ndipo anali kum’tumikira.+ Sauli anam’konda kwambiri Davide, moti anakhala womunyamulira zida zake.+
22 Zitatero, Sauli anatumiza uthenga kwa Jese, kuti: “Chonde, lola kuti Davide apitirize kunditumikira, chifukwa ndam’konda.”
23 Ndiyeno mzimu woipa wa Mulungu ukafika pa Sauli, Davide anali kutenga zeze ndi kumuimbira. Akatero, Sauli anali kupeza bwino, ndipo mzimu woipawo unali kum’chokera.+
Patsani ena
Patsani ena
BAIBULO LA DZIKO LATSOPANO LA MALEMBA OPATULIKA
1 Samueli 16
Chichewa
Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Kodi mungakonde kuwerenga nkhaniyi mu %%?
Baibulo la pa Intaneti | BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
4 Koma zimenezi sizinamusangalatse m’pang’ono pomwe Yona + ndipo anakwiya nazo koopsa.
2 Choncho iye anapemphera kwa Yehova kuti: “Inu Yehova, kodi zimene ndimaopa ndili kwathu zija si zimenezi? N’chifukwa chaketu ine ndinathawa kupita ku Tarisi.+ Ndinadziwa kuti inu ndinu Mulungu wachisomo ndi wachifundo,+ wosakwiya msanga, wodzaza ndi kukoma mtima kosatha+ komanso mumatha kusintha maganizo pa tsoka limene mumafuna kubweretsa.+
3 Tsopano inu Yehova, chotsani moyo wanga,+ pakuti kuli bwino kuti ndife kusiyana n’kukhala ndi moyo.”+
4 Poyankha, Yehova anati: “Kodi pali chifukwa chilichonse choti ukwiyire?”+
5 Kenako, Yona anatuluka mumzindawo ndi kukakhala pansi kumbali ya kum’mawa kwa mzindawo. Kumeneko anamanga chisimba kuti akhale pamthunzi+ kufikira ataona zimene zichitikire mzindawo.+
6 Ndiyeno Yehova Mulungu anameretsa chomera cha mtundu wa mphonda kuti chiyange pamene Yona anakhala ndi kum’chitira mthunzi. Anachita zimenezi kuti amupulumutse ku masautso ake.+ Yona anasangalala kwambiri chifukwa cha chomeracho.
7 Kenako Mulungu woona anatumiza mbozi+ m’bandakucha wa tsiku lotsatira, kuti ikawononge chomera cha mtundu wa mphonda chija, moti chomeracho chinafota.+
8 Dzuwa litatuluka, Mulungu anatumiza mphepo yotentha yochokera kum’mawa.+ Dzuwalo linamutentha Yona pamutu moti anangotsala pang’ono kukomoka.+ Choncho Yona anapempha mobwerezabwereza kuti angofa. Iye anali kunena kuti: “Kuli bwino ndife kusiyana n’kuti ndikhale ndi moyo.”+
9 Pamenepo Mulungu anafunsa Yona kuti: “Kodi pali chifukwa chilichonse chokwiyira ndi chomera cha mtundu wa mphondachi?”+
Yona anayankha kuti: “Ndikuyeneradi kukwiya moti ndikufuna kufa chifukwa cha mkwiyowo.”
10 Koma Yehova anati: “Iwe ukumvera chisoni chomera cha mtundu wa mphondachi, chimene sunachivutikire kapena kuchikulitsa, chimene changomera usiku umodzi wokha n’kufa usiku umodzi.
11 Kodi ine sindikuyenera kumvera chisoni mzinda waukulu wa Nineve,+ mmene muli anthu oposa 120,000, omwe sadziwa kusiyanitsa dzanja lawo lamanja ndi lamanzere? Kodi sindiyenera kumveranso chisoni ziweto zambiri zimene zili mmenemo?”+
Patsani ena
Patsani ena
BAIBULO LA DZIKO LATSOPANO LA MALEMBA OPATULIKA
Yona 4
Chichewa
Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
MUTU 16
Anachita Zinthu Mwanzeru, Molimba Mtima Ndiponso Moganizira Ena
1-3. (a) Kodi Esitere ankamva bwanji pamene ankayandikira mpando wachifumu wa mwamuna wake? (b) Kodi mfumu inachita chiyani Esitere atafika pafupi ndi mpando wake?
MTIMA wa Esitere unkagunda kwambiri pamene ankayandikira pomwe mfumu inakhala. Yerekezerani kuti mukumuona akulowa m’nyumba yachifumu, yomwe inali ku Susani ku Perisiya ndipo anthu onse akukhala chete moti Esitere akutha kumva kaphokoso ka mapazi ake komanso ka zovala zake zachifumu. Nyumba yachifumuyi inali yaikulu kwambiri ndipo makoma ake anali omangidwa mochititsa chidwi. Komanso inali yokongoletsedwa ndi matabwa a mkungudza ochokera ku Lebanoni. Koma Esitere sanachite chidwi kwambiri ndi zimenezi. Maso ake onse anali pa mfumu chifukwa ankadziwa kuti zimene mfumuyo ingachite zingachititse kuti aphedwe kapena ayi.
2 Mfumuyo inkangomuyang’anitsitsa pamene ankayandikira ndipo kenako inamuloza ndi ndodo yake yachifumu yagolide. Zimene mfumu inachitazi zingaoneke ngati nkhani yaing’ono koma zinali zofunika kwambiri popeza zinachititsa kuti Esitere asaphedwe chifukwa cha mlandu umene wapalamula. Mlandu wake unali woti iye wakaonekera pamaso pa mfumuyo asanaitanidwe. Atafika pamene panali mfumuyo, Esitere anagwira pamwamba pa ndodoyo posonyeza kuyamikira.—Esitere 5:1, 2.
3 Ahasiwero ankachita kuonekeratu kuti anali wolemera kwambiri komanso mfumu yamphamvu. Akatswiri amaphunziro amanena kuti zovala za mafumu a ku Perisiya a nthawi imeneyo zinali zapamwamba kwambiri moti panopa mtengo wake ukhoza kukhala madola mamiliyoni ambiri. Koma ngakhale zinali choncho, Esitere anaona kuti Ahasiwero ankamukondabe. Ahasiwero anati: “Chavuta n’chiyani Mfumukazi Esitere, ndipo ukufuna kupempha chiyani? Ngakhale utapempha hafu ya ufumuwu, ipatsidwa kwa iwe.”—Esitere 5:3.
4. Kodi Esitere ankafunika kuchita zinthu zovuta ziti?
4 Zimene Esitere anachitazi, pokaonekera kwa mfumu ndi cholinga choti akateteze anthu a mtundu wake ku chiwembu chofuna kuwapha onse, zinasonyeza kuti anali ndi chikhulupiriro komanso anali wolimba mtima. Koma ngakhale kuti zinatheka kuonana ndi mfumuyi, panali padakali zinthu zina zovuta kwambiri zoti achite. Iye anafunika kufotokoza momveka bwino kwa mfumu yomva zake zokhayi kuti izindikire kuti mlangizi wake Hamani, amene inkamudalira kwambiri, anali atainamiza n’cholinga choti ilamule zoti anthu a mtundu wa Esitere aphedwe. Kodi Esitere akanafotokoza bwanji zimenezi momveka bwino, ndipo tingaphunzirepo chiyani pa chikhulupiriro chake?
Anasankha Mwanzeru “Nthawi Yolankhula”
5, 6. (a) Kodi Esitere anatsatira bwanji mfundo yopezeka pa Mlaliki 3:1, 7? (b) Pamene Esitere ankalankhula ndi mwamuna wake, kodi anasonyeza bwanji kuti anali munthu wanzeru?
5 Kodi Esitere akanangofikira kufotokozera mfumuyo nkhani imene wabwerera pamaso pa anthu onse ogwira ntchito m’nyumba ya mfumuyo? Kuchita zimenezi kukanachititsa manyazi mfumuyo komanso kukanachititsa Hamani kuyamba kudziikira kumbuyo. Ndiyeno kodi Esitere anatani? Zaka zambiri izi zisanachitike, mfumu yanzeru Solomo inauziridwa ndi Mulungu kulemba kuti: “Chilichonse chili ndi nthawi yake, . . . nthawi yokhala chete ndi nthawi yolankhula.” (Mlal. 3:1, 7) Tikukhulupirira kuti Moredekai, munthu wokhulupirika yemwe analera Esitere ngati mwana wake weniweni, ankamuphunzitsa mtsikanayu mfundo ngati zimenezi. Choncho Esitere ankadziwa kufunika kosankha bwino “nthawi yolankhula.”
6 Esitere anati: “Ngati zingakukomereni mfumu, lero inu ndi Hamani mubwere kuphwando limene ine ndakukonzerani.” (Esitere 5:4) Mfumuyo inagwirizana nazo ndipo inaitana Hamani kuti abwere kuphwandoko. Pamenepatu Esitere analankhula mwanzeru. Iye anamusungira mwamuna wake ulemu ndipo anakonza nthawi yabwino yoti amufotokozere nkhawa zimene anali nazo.—Werengani Miyambo 10:19.
7, 8. Kodi Esitere anakonza zotani paphwando loyamba, ndipo n’chifukwa chayani sanauze mwamuna wake nthawi yomweyo zimene ankafuna?
7 N’zachidziwikire kuti Esitere anakonza phwandolo mosamala kwambiri ndipo anaonetsetsa kuti chakudya chaphikidwa mogwirizana ndi zimene mwamuna wake amakonda. Anakonza zoti paphwandolo pakhalenso vinyo n’cholinga choti anthuwo asangalale. (Sal. 104:15) Paphwandolo Ahasiwero anasangalala kwambiri ndipo anafunsanso Esitere kuti anene pempho lake. Kodi imeneyi inali nthawi yabwino yoti Esitere alankhule?
8 Esitere anaonabe kuti imeneyi si nthawi yabwino ndipo anaitaniranso mfumuyo ndi Hamani kuphwando lina tsiku lotsatira. (Esitere 5:7, 8) Kodi n’chifukwa chiyani anadikirabe mpaka tsiku lotsatira? Musaiwale kuti, malinga ndi zimene mfumu inalamula, anthu onse a mtundu wa Esitere anayenera kuphedwa. Choncho, pozindikira kuopsa kwa nkhaniyi, Esitere anafunika kuonetsetsa kuti pempho lake walinena nthawi yabwino. Motero anadikirabe ndipo zimenezi zinachititsa kuti mwamuna wake aone kuti amamulemekeza kwambiri.
9. Kodi kuleza mtima n’kofunika bwanji, ndipo tingatsanzire bwanji Esitere pa nkhani imeneyi?
9 Kuleza mtima ndi khalidwe lofunika kwambiri ngakhale kuti ndi anthu ochepa chabe amene ali nalo. Esitere anali ndi nkhawa komanso ankafunitsitsa kulankhulana ndi mfumu, komabe anadikira nthawi yoyenera. Tingaphunzire zambiri pa chitsanzo chakechi popeza tonsefe nthawi zina timaona zinthu zina zolakwika ndipo timalakalaka zitakonzedwa. Tikafuna kupempha munthu waudindo kuti akonze zinthu zinazake zomwe zalakwika, tiyenera kukhala oleza mtima potengera chitsanzo cha Esitere. Lemba la Miyambo 25:15 limati: “Kuleza mtima kumanyengerera mtsogoleri wa asilikali, ndipo lilime lofatsa likhoza kuthyola fupa.” Tikaleza mtima mpaka nthawi yoyenera ndipo kenako n’kufotokoza maganizo athu modekha, ngati mmene Esitere anachitira, tikhoza kukopa anthu ovuta kwambiri amene tingawayerekezere ndi fupa. Kodi Yehova Mulungu anadalitsa Esitere chifukwa chochita zinthu moleza mtima komanso mwanzeru?
Kuleza Mtima Kunathandiza Kuti Chilungamo Chichitike
10, 11. (a) Kodi n’chiyani chinakhumudwitsa Hamani pamene ankabwerera kwawo kuchokera kuphwando loyamba, nanga mkazi wake ndi anzake anamuuza kuti achite chiyani?
10 Kuleza mtima kwa Esitere, kunapereka mpata woti zinthu zambiri zichitike. Hamani anachoka paphwando loyamba lija “ali wokondwa komanso akusangalala kwambiri mumtima mwake” poona kuti umenewu ndi umboni wakuti mfumu komanso mkazi wake akusangalala naye kwambiri. Koma pamene Hamani ankadutsa pachipata cha mfumu, anaona Moredekai, Myuda yemwe ankakana kumuweramira uja. Monga taonera m’mutu wapitawu, sikuti Moredekai ankalephera kuweramira Hamani chifukwa chopanda ulemu, koma chifukwa cha chikumbumtima chake komanso ankadziwa mmene zimenezi zingakhudzire ubwenzi wake ndi Yehova Mulungu. Komabe Hamani “anamukwiyira kwambiri” Moredekai.—Esitere 5:9.
11 Hamani anafotokozera mkazi wake komanso anzake zoti Moredekai akukana zoti azimuweramira. Iwo anamuuza kuti akonze mtengo wotalika kuposa mamita 22 ndipo akapemphe chilolezo kwa mfumu kuti apachikepo Moredekai. Hamani anagwirizana ndi maganizo amenewa ndipo nthawi yomweyo anauza munthu kuti akonze mtengowo.—Esitere 5:12-14.
12. (a) N’chifukwa chiyani mfumu inauza anthu kuti aiwerengere mokweza buku limene ankalembamo zochitika za mu ufumuwo? (b) Kodi mfumu inauzidwa zotani zokhudza Moredekai?
12 Baibulo limanena kuti usiku wa tsiku limenelo, “mfumu inasowa tulo.” Zitatero, inauza anthu kuti aiwerengere mokweza buku limene ankalembamo zochitika za mu ufumuwo. Zimene anawerengazo zinaphatikizapo lipoti lokhudza chiwembu chofuna kupha Ahasiweroyo. Mfumu inakumbukira nkhaniyo ndiponso kuti anthu amene anakonza chiwembuwo anagwidwa n’kuphedwa. Koma kodi Moredekai, yemwe anaulula za chiwembucho, anamuchitira chiyani? Mfumuyo itafunsa za nkhaniyi inauzidwa kuti Moredekai sanamuchitire chilichonse.—Werengani Esitere 6:1-3.
13, 14. (a) Kodi zinthu zinamuyendera bwanji Hamani? (b) Kodi Hamani anauzidwa chiyani ndi mkazi wake komanso anzake?
13 Mokwiya, mfumuyo inafunsa ngati pali nduna iliyonse pafupi yoti aitume kuchita zimene anaiwalazo. Nduna imene inali pafupi inali Hamani. Zikuoneka kuti Hamani ndi amene anayambirira kufika kunyumba ya mfumuyo chifukwa ankafuna kukapempha chilolezo choti aphe Moredekai. Koma iye asanapemphe zimenezi, mfumuyo inamufunsa zomwe angachitire munthu amene mfumu ikukondwera naye. Hamani anaganiza kuti munthu wake ndi iyeyo. Choncho anakonza zoti munthuyo achitiridwe zinthu zapamwamba kwambiri. Iye anauza mfumuyo kuti munthuyo avekedwe zovala zachifumu, akwezedwe pahatchi imene mfumu imakwera ndipo mmodzi wa akalonga olemekezeka a mfumu amuyendetse kuzungulira mzinda wonse wa Susani n’kumanena mawu otamanda munthuyo mofuula. Taganizirani mmene nkhope ya Hamani inasinthira atamva kuti munthu woyenera kupatsidwa ulemuyo anali Moredekai. Ndipotu munthu amene mfumuyo inamulamula kuti azikafuula zotamanda Moredekai anali Hamani yemweyo.—Esitere 6:4-10.
14 Mokakamizika, Hamani anachitabe zimene anauzidwazo ndipo atamaliza, anabwerera kunyumba kwake mofulumira komanso atakhumudwa kwambiri. Mkazi wake ndi anzake anamuuza kuti pamenepa zaonekeratu kuti sizimuthera bwino ndipo iye sapambana pa nkhondo yake yolimbana ndi Moredekai.—Esitere 6:12, 13.
15. (a) Kodi kuleza mtima kwa Esitere kunali ndi ubwino wotani? (b) N’chifukwa chiyani ndi bwino kuti ifenso ‘tiziyembekezera moleza mtima’?
15 Chifukwa chakuti Esitere anadikiranso tsiku lina asanauze mfumuyo pempho lake, zinachititsa kuti Hamani achite zinthu zomwe zinamubweretsera yekha mavuto. N’kutheka kuti Yehova Mulungu ndi amene anachititsa kuti mfumuyo isowe tulo. (Miy. 21:1) N’chifukwa chake Mawu a Mulungu amatilimbikitsa ‘kuyembekezera moleza mtima.’ (Werengani Mika 7:7.) Tikamayembekezera kuti Mulungu atithandize pa mavuto athu, tidzaona kuti iye amapeza njira yabwino yothetsera mavuto yoposa imene ifeyo tikanatsatira.
Analankhula Molimba Mtima
16, 17. (a) Kodi Esitere anadziwa bwanji kuti tsopano ndi “nthawi yolankhula”? (b) Kodi Esitere ankasiyana bwanji ndi Vasiti, amene anali mkazi woyamba wa mfumu?
16 Esitere anaona kuti si bwino kuti mfumuyo izingodikirabe kuti aiuza zotani. Choncho, paphwando lotsatira, iye anaona kuti ayenera kufotokoza zonse. Koma kodi akanayambira pati? Mwamwayi, mfumuyo inamufunsanso kuti afotokoze pempho lake. (Esitere 7:2) Esitere anaona kuti tsopano imeneyi ndi “nthawi yolankhula.”
17 N’kutheka kuti Esitere anapemphera chamumtima kwa Mulungu wake asanauze mfumu mawu awa: “Ngati mungandikomere mtima mfumu, ndipo ngati zingakukomereni, ndikupempha kuti mupulumutse moyo wanga komanso kuti musawononge anthu a mtundu wanga.” (Esitere 7:3) Onani kuti iye anasonyeza kuti ankalemekeza zimene mfumuyo ingalamule malinga ndi zomwe iyoyo yaona kuti n’zoyenera. Zimene Esitere anachitazi zinasonyeza kuti anali wosiyana kwambiri ndi Vasiti, mkazi wakale wa mfumuyi, amene anachititsa manyazi mfumuyi mwadala. (Esitere 1:10-12) Komanso, Esitere sananyoze mfumuyi chifukwa chokhulupirira zinthu zabodza zimene Hamani anaiuza. M’malomwake, anapempha mfumuyo kuti imuteteze kuti asaphedwe.
18. Kodi Esitere anafotokoza bwanji vuto lake kwa mfumu?
18 Pempho limeneli linadabwitsa kwambiri mfumuyo komanso inaona kuti iyeneradi kuchitapo kanthu. Ndipotu palibe mwamuna amene angalekerere kuti mkazi wake aphedwe. Esitere anapitiriza kufotokoza kuti: “Ine ndi anthu a mtundu wanga tagulitsidwa kuti tiwonongedwe, tiphedwe ndi kufafanizidwa. Ngati tikanagulitsidwa kukhala akapolo aamuna ndi akapolo akazi ndikanakhala chete. Koma musalole kuti tsoka limeneli lichitike chifukwa liwonongetsa zinthu zambiri za mfumu.” (Esitere 7:4) Onani kuti Esitere anafotokoza zokhudza chiwembucho momveka bwino koma ananenanso kuti zikanakhala kuti iwo anangokhala akapolo chabe, iye sakanadandaula chilichonse. Komano popeza kuti kupha mtundu wonse kukanakhudzanso kwambiri mfumuyo, iye anaona kuti si bwino kungokhala chete.
19. Kodi chitsanzo cha Esitere chikutiphunzitsa chiyani pa nkhani ya kulankhula mogwira mtima?
19 Chitsanzo cha Esitere chikutiphunzitsa njira yabwino yofotokozera maganizo athu mogwira mtima. Ngati mukufuna kufotokoza vuto linalake kwa munthu amene mumam’konda kapena kwa munthu waudindo, kuchita zinthu moleza mtima, mwaulemu, komanso kutchula vutolo mosapita m’mbali, kungakuthandizeni kwambiri.—Miy. 16:21, 23.
20, 21. (a) Kodi Esitere anaulula bwanji Hamani, ndipo mfumu inatani itamva zimenezi? (b) Kodi Hamani anatani atadziwika kuti ndi woipa?
20 Ndiyeno Ahasiwero anafunsa kuti: “Ndani wachita zimenezi, ndipo ali kuti munthu amene wadzikuza ndi kuchita zinthu zoterezi?” Yerekezerani kuti mukuona Esitere akuloza n’kuyankha kuti: “Munthu wake ndi uyu, Hamani, mdani ndiponso munthu woipa.” Hamani anangoti kukamwa yasaa ndipo anachita mantha kwambiri. N’kutheka kuti nkhope ya mfumuyo inafiira chifukwa cha mkwiyo itazindikira kuti Hamani, mlangizi wake amene inkamukhulupirira, anali ataipusitsa n’kuichititsa kusainira lamulo limene likanachititsa kuti mkazi wake wokondedwa aphedwe. Mfumuyi inachoka paphwandoli n’kupita kumunda wamaluwa kuti mtima wake ukakhale m’malo.—Esitere 7:5-7.
21 Hamani atadziwika kuti anali munthu woipa, anagwada pafupi ndi mapazi a mfumukazi n’kuyamba kuichonderera kwambiri. Ndiyeno pamene mfumu inalowanso m’nyumba muja n’kuona Hamani ali pafupi ndi Esitere, inakwiya kwambiri chifukwa inaona ngati Hamani akufuna kugwiririra Esitereyo m’nyumba mwake momwe. Apa zinaonekeratu kuti Hamani sapulumuka. Hamani anachotsedwa m’nyumbamo atamuphimba nkhope. Kenako nduna ina inauza mfumu za mtengo waukulu uja, umene Hamani ankafuna kupachikapo Moredekai. Ahasiwero atangomva zimenezi, analamula kuti Hamani akapachikidwe pamtengowo.—Esitere 7:8-10.
22. Kodi chitsanzo cha Esitere chikutiphunzitsa chiyani pa nkhani ya kufunika kokhalabe ndi chikhulupiriro choti Mulungu atithandiza?
22 Masiku ano kupanda chilungamo kuli ponseponse. Choncho pakakhala nkhani inayake imene sinayende mwachilungamo, n’zosavuta kuyamba kuganiza kuti chilungamo cha nkhaniyo sichidzadziwika. Kodi inunso munayamba mwaganizapo choncho? Koma monga taonera, Esitere sanataye mtima ndipo anakhalabe ndi chikhulupiriro choti Mulungu amuthandiza. Nthawi yoti alankhule itakwana, iye analankhula molimba mtima komanso analankhula chilungamo chokhachokha. Ankakhulupirira kuti Yehova amuthandiza kuti chilungamo chioneke. Nafenso tizichita chimodzimodzi. Yehova sanasinthe ndipo amathabe kuchititsa kuti anthu oipa agwere mumsampha wotchera okha ngati mmene zinachitikira ndi Hamani.—Werengani Salimo 7:11-16.
Anaimira Yehova ndi Anthu Ake
23. (a) Kodi mfumu inapatsa chiyani Esitere ndi Moredekai? (b) Kodi ulosi wonena za Benjamini umene Yakobo anena atatsala pang’ono kumwalira unakwaniritsidwa bwanji? (Onani bokosi lakuti “ Ulosi Unakwaniritsidwa.”)
23 Tsopano mfumu inadziwa kuti Moredekai, yemwe anaipulumutsa kwa anthu amene ankafuna kuipha, analinso bambo a Esitere omulera. Ahasiwero anapatsa Moredekai udindo umene unali wa Hamani, wokhala nduna yaikulu. Komanso anapatsa Esitere nyumba ya Hamani ndi chuma chake chonse ndipo Esitereyo anauza Moredekai kuti aziyang’anira zinthuzo.—Esitere 8:1, 2.
24, 25. (a) N’chifukwa chiyani Esitere ataulula Hamani sanaone kuti nkhani yathera pompo? (b) Kodi Esitere anachita chiyani chomwe chinaikanso moyo wake pa ngozi?
24 Esitere akanakhala kuti sankaganizira anthu ena, akanangosiyira nkhaniyi pomwepo podziwa kuti iyeyo ndi Moredekai zawo zayenda. Koma pa nthawiyi n’kuti lamulo la Hamani lija, lonena kuti Ayuda onse aphedwe, likulengezedwabe m’madera onse a ufumuwo. Hamani anachita Puri, kapena kuti maere, n’cholinga choti adziwe tsiku loyenera kudzachita chiwembu chimenechi. Mwina maere amene anachitawo anali okhudzana ndi zamizimu. (Esitere 9:24-26) Ngakhale kuti kunali kudakali miyezi ingapo kuti tsikulo lifike, Esitere ndi Moredekai anafunika kuchitapo kanthu mwamsanga. Koma kodi iwo akanatani kuti Ayuda asaphedwe?
25 Kachiwirinso, Esitere anaika moyo wake pachiswe n’kukaonekeranso pamaso pa mfumu asanaitanidwe. Iye anachita zimenezi chifukwa choganizira anthu ena. Pa nthawiyi iye analira ndi kuchonderera mwamuna wake kuti asinthe chiwembu chimene Hamani anakonzera Ayuda. Koma mu ulamuliro wa Aperisiya, mfumu ikakhazikitsa lamulo silinkasinthidwa. (Dan. 6:12, 15) Choncho, mfumu inapatsa mphamvu Esitere ndi Moredekai yoti akhazikitse lamulo lina latsopano. Iwo anakhazikitsa lamulo lopatsa Ayuda ufulu wodziteteza. Anthu okwera pamahatchi anatumizidwa m’zigawo zonse za ufumuwo kuti akalengeze nkhani yabwinoyi kwa Ayuda. Apa tsopano mitima ya Ayuda inakhala m’malo. (Esitere 8:3-16) Ayuda a m’zigawo zonse za ufumuwo ayenera kuti anayamba kukonzekera nkhondo. Iwo sakanachita zimenezi zikanakhala kuti lamulo latsopanoli silinakhazikitsidwe. Komabe, Ayuda sakanapambana pa nkhondoyi popanda thandizo la Yehova. Koma kodi “Yehova wa makamu” anawathandiza?—1 Sam. 17:45.
26, 27. (a) Kodi Yehova anathandiza bwanji anthu ake kuti agonjetseretu adani awo? (b) Kodi kuphedwa kwa ana a Hamani kunakwaniritsa ulosi uti?
26 Tsiku limene Hamani anakhazikitsa lija litakwana, anthu a Mulungu anali atakonzeka kumenya nkhondo. Akuluakulu ena a boma analinso kumbali ya Ayuda popeza zinali zitamveka kuti Moredekai, yemwe anali Myuda, anali ataikidwa kukhala nduna yaikulu. Yehova anathandiza kwambiri anthu ake kuti apambane. Iye anaonetsetsa kuti adani onse a anthu ake agonjetsedwa kuti asadzachitirenso zoipa anthu akewo. *—Esitere 9:1-6.
27 Komabe, Moredekai sakanakhala wotetezeka kuyang’anira nyumba ya Hamani pamene ana 10 a Hamaniyo adakali moyo. Choncho iwonso anaphedwa. (Esitere 9:7-10) Pamenepatu ulosi wina wa m’Baibulo unakwaniritsidwa. Mulungu anali atalosera kuti Aamaleki onse adzawonongedwa chifukwa iwo anasonyeza kuti anali adani oopsa a anthu ake. (Deut. 25:17-19) Ana a Hamani ayenera kuti anali omalizira enieni kuphedwa pa anthu a mtundu woipa umenewu.
28, 29. (a) N’chifukwa chiyani tingati chinali chifuniro cha Yehova kuti Esitere ndi anthu a mtundu wake amenye nkhondo? (b) N’chifukwa chiyani chitsanzo cha Esitere chili chofunika kwambiri kwa ife?
28 Ngakhale kuti Esitere anali wachitsikana, anachita mbali yake pa nkhani yovuta ngati imeneyi. Iye analemba nawo malamulo okhudza nkhondo komanso kupha anthu oipa. Kuchita zimenezi sinali nkhani yamasewera. Komabe zimenezi zinayenera kuchitika ndithu, chifukwa zinali zogwirizana ndi chifuniro cha Yehova choti anthu ake asawonongedwe. Mesiya wolonjezedwa, yemwe ndi njira yokhayo yopulumutsira mtundu wonse wa anthu, anali kudzabadwa kudzera mu mtundu wa Isiraeli. (Gen. 22:18) Atumiki a Mulungu masiku ano amadziwa kuti Yesu, yemwe ndi Mesiya, atabwera padziko lapansi, analamula otsatira ake onse kuti asamamenyenso nkhondo.—Mat. 26:52.
29 Komabe Akhristu amamenya nkhondo yauzimu chifukwa kuposa ndi kale lonse, panopa Satana akufunitsitsa kuti atilepheretse kukhulupirira Yehova Mulungu. (Werengani 2 Akorinto 10:3, 4.) Chitsanzo cha Esitere ndi chofunika kwambiri kwa ife. Nafenso tiyenera kusonyeza kuti tili ndi chikhulupiriro mwa kulankhula mwanzeru, kuchita zinthu moleza mtima, kukhala olimba mtima komanso kuyesetsa kuthandiza anthu a Mulungu.
^ ndime 26 Mfumu inalola kuti Ayuda amenyenso nkhondo tsiku lotsatira n’cholinga chakuti amalize kugonjetsa adani awo. (Esitere 9:12-14) Mpaka pano, chaka chilichonse Ayuda amakumbukirabe kupambana kumeneku m’mwezi wa Adara womwe ndi chakumapeto kwa mwezi wa February ndi kumayambiriro kwa March. Mwambowu umatchedwa Purimu ndipo anaupatsa dzina limeneli potengera dzina la maere amene Hamani anachita aja.


text:
Akumangidwa Chifukwa Chotsatira Zimene Amakhulupirira
Achinyamata a Mboni za Yehova ku Nagorno-Karabakh omwe afika msinkhu woti akhoza kulowa usilikali akumangidwa akakana kulowa usilikali chifukwa cha chikhulupiriro chawo. Malamulo a m’dzikoli sapereka ufulu wokana kulowa usilikali chifukwa cha zimene munthu amakhulupirira ndipo munthu akakana kulowa usilikali samupatsa mwayi wogwira ntchito zina m’malo mwa usilikaliwo. Chifukwa cha zimenezi, achinyamata a Mboni amawatsekera m’ndende chifukwa chotsatira zimene amakhulupirira zoti sayenera kuphana.
Anawakaniza Kugwira Ntchito Zina
Pa January 29, 2014, dipatimenti ina ya asilikali ya mumzinda wa Askeran inalamula a Artur Avanesyan, omwe ndi a Mboni za Yehova, kuti akayambe usilikali. Tsiku lotsatira, a Avanesyan analemba kalata yopempha kuti awapatse ntchito ina m’malo mogwira ntchito ya usilikali. Loya wawo anakumana ndi akuluakulu a asilikali ku Nagorno-Karabakh ndi ku Armenia ndipo zinkaoneka ngati a Avanesyan awapatsa ntchito ina m’malo mwa usilikali ku Armenia.
Chifukwa chakuti a Avanesyan ankayembekezera kuti zinthu ziyenda bwino, anasamukira ku Armenia ndipo pa February 13, 2014 ali konko, analemba kalata ku dipatimenti yoona zopatsa ntchito zina anthu okana kulowa usilikali. M’malo moitanidwa kuti akawapatse ntchito zina, a Avanesyan anaitanidwa kuti akaonekera ku polisi yaikulu ya ku Yerevan pa July 14, 2014. Atafika ku polisiko anapeza apolisi a ku Nagorno-Karabakh akuwayembekezera ndipo anawamanga n’kubwerera nawo ku Nagorno-Karabakh. Tsiku lotsatira anawatsekera m’ndende imene amaikamo anthu amene atsala pang’ono kuwazenga milandu ndipo anakonza zoti akawaimbe mlandu ku khoti laling’ono la ku Nagorno-Karabakh.
Pa nthawi imene ankaimbidwa mlanduwo, a Avanesyan anatulukira kuti miyezi 4 m’mbuyomo, khotili linali litalamula kuti amangidwe ndiponso kukhala m’ndende kuti aziyembekezera kuimbidwa mlandu. Khotilo linawauzadi a Avanesyan zimene linanena miyezi 4 zija zakuti amangidwe ndipo nthawi yomweyo anamangidwa. Khotili linakana apilo imene a Avanesyan anachita yopempha kuti asakakhale kundende poyembekezera kuimbidwa mlandu.
Pa September 30, 2014, khotili linagamula kuti a Avanesyan akakhale kundende kwa miyezi 30. Panopa a Avanesyan anachita apilo mlanduwo. Iwowo, anthu a m’banja lawo komanso a Mboni za Yehova padziko lonse, akuyembekezera kuti khotili lidzasintha chigamulo chake n’kuwalola kuti azigwira ntchito zina m’malo mwa usilikali kusiyana n’kuti azivutika kundende chifukwa chotsatira zimene amakhulupirira zomwe ndi zochokera m’Baibulo.
Nthawi Komanso Zimene Zinachitika
December 25, 2014
Khoti lalikulu ku Nagorno-Karabakh linagwirizana ndi zimene khoti lina linagamula kuti a Artur Avanesyan akhale m’ndende kwa miyezi 30.
September 30, 2014
Khoti laling’ono la dziko la Nagorno-Karabakh ku Martakert linagamula kuti a Artur Avanesyan akhale m’ndende kwa miyezi 30.
July 14, 2014
A Artur Avanesyan anamangidwa ku Armenia ndipo anatumizidwa ku Nagorno-Karabakh kuti akakhale m’ndende poyembekezera kuimbidwa mlandu.
December 30, 2011
Karen Harutyunyan, amene ndi wa Mboni ndipo ali ndi zaka 18, anakana kulowa usilikali chifukwa chotsatira zimene amakhulupirira. Chifukwa cha zimenezi analamulidwa kuti akhale m’ndende kwa miyezi 30.
February 16, 2005
Areg Avanesyan amene ndi wa Mboni za Yehova anakana kulowa usilikali chifukwa chotsatira zimene amakhulupirira ndipo anamulamula kuti akhale m’ndende miyezi 48.
June 12-13, 2001
Amboni atatu analamulidwa kuti akhale m’ndende kwa miyezi 6 ndipo ena mpaka chaka. Anawalamula zimenezi chifukwa anakana kuchita maphunziro ausilikali potsatira zimene amakhulupirira.


text:
Muzisankha Zinthu Mwanzeru Kuti Musataye Madalitso Anu
“Nyansidwani ndi choipa, gwiritsitsani chabwino.”—AROMA 12:9.
1, 2. (a) Kodi zinakhala bwanji kuti musankhe kutumikira Mulungu? (b) Kodi tikambirana mafunso ati okhudza madalitso athu?
AMBIRIFE tinasankha mwanzeru kuti tizitumikira Yehova Mulungu ndiponso kutsatira chitsanzo cha Yesu Khristu mosamala kwambiri. (Mat. 16:24; 1 Pet. 2:21) Timaona kuti kudzipereka kwathu kwa Mulungu ndi nkhani yaikulu. Tinasankha zimenezi chifukwa chophunzira Mawu a Mulungu mozama osati chifukwa chongodziwa zinthu zochepa zokhudza malemba ena. Izi zachititsa kuti tidziwe zinthu zambiri zotithandiza kukhala ndi chikhulupiriro cholimba. Zinthu zake ndi zokhudza madalitso amene Yehova amapereka kwa anthu amene ‘amaphunzira za iye ndiponso za Yesu Khristu, amene anamutuma.’—Yoh. 17:3; Aroma 12:2.
2 Kuti tipitirize kukhala Akhristu oona, tiyenera kusankha zinthu zimene zimasangalatsa Atate wathu wakumwamba. Choncho nkhaniyi iyankha mafunso ofunika awa: Kodi tili ndi madalitso ati? Kodi tiyenera kuwaona bwanji? Kodi tingatani kuti tisataye madalitsowo? Nanga n’chiyani chingatithandize kusankha zinthu mwanzeru?
KODI TILI NDI MADALITSO ATI?
3. (a) Kodi odzozedwa akuyembekezera chiyani? (b) Nanga a “nkhosa zina” akuyembekezera zotani?
3 Pali Akhristu ochepa amene akuyembekezera kulandira “cholowa chosawonongeka, chosadetsedwa ndiponso chosasuluka.” (1 Pet. 1:3, 4) Iwo akuyembekezera mwayi waukulu kwambiri wokalamulira limodzi ndi Khristu kumwamba. Kuti apeze madalitso amenewa, amafunika “kubadwanso.” (Yoh. 3:1-3) Palinso anthu mamiliyoni, amene ndi “nkhosa zina” za Yesu, omwe amathandiza odzozedwa pa ntchito yolalikira uthenga wa Ufumu wa Mulungu. (Yoh. 10:16) Nanga iwo akuyembekezera zotani? Iwo adzalandira madalitso amene Adamu ndi Hava anataya chifukwa chochimwa. Adzalandira moyo wosatha m’paradaiso padziko lapansi ndipo sipadzakhalanso kuvutika, imfa ndiponso kulira. (Chiv. 21:1-4) N’chifukwa chake Yesu analonjeza munthu wochimwa amene anapachikidwa naye limodzi uja kuti: “Ndithu ndikukuuza lero, Iwe udzakhala ndi ine m’Paradaiso.”—Luka 23:43.
4. Kodi panopa talandira kale madalitso ati?
4 Pali madalitso ena amene talandira kale panopa. Popeza timakhulupirira “dipo lolipiridwa ndi Khristu Yesu,” timakhala ndi mtendere wa mumtima komanso ubwenzi wabwino ndi Mulungu. (Aroma 3:23-25) Panopa timadziwa bwino malonjezo amtengo wapatali amene ali m’Mawu a Mulungu. Timasangalalanso kwambiri chifukwa chakuti tili m’gulu lapadziko lonse la abale ndi alongo achikondi. Kungokhala wa Mboni za Yehova ndi mwayinso wamtengo wapatali. Kodi sitiyenera kuyamikira madalitso onsewa?
5. Kodi Satana wakhala akuyesetsa kuchita chiyani? Nanga tingatani kuti tisasunthike polimbana naye?
5 Koma tiyenera kusamala kuti Satana asatitayitse madalitso athu. Kuyambira kale, Satana wakhala akuyesetsa kuchititsa anthu a Mulungu kusankha zinthu zimene zingawatayitse madalitso awo. (Num. 25:1-3, 9) Panopa Satana watsala ndi kanthawi kochepa choncho akuchita chilichonse chimene angathe kuti atisocheretse. (Werengani Chivumbulutso 12:12, 17.) Kuti ‘tisasunthike polimbana ndi zochita zachinyengo za Mdyerekezi,’ tiyenera kupitiriza kuyamikira kwambiri madalitso athu. (Aef. 6:11) Kodi pa nkhani imeneyi, tingaphunzire chiyani pa zimene Esau anachita? Tiyeni tione.
MUSAKHALE NGATI ESAU
6, 7. Kodi Esau anali ndani ndipo anali ndi mwayi uti?
6 Pafupifupi zaka 4,000 zapitazo, Isaki ndi Rabeka anabereka mapasa. Mayina a anawa anali Esau ndi Yakobo ndipo anali osiyana makhalidwe komanso zochita. “Esau anakhala munthu wodziwa kusaka, munthu wokonda kuyenda m’tchire. Koma Yakobo anali kukhala nthawi yambiri m’mahema. Iye anali munthu wosalakwa.” (Gen. 25:27) Katswiri wina womasulira Baibulo ananena kuti mawu achiheberi amene anamasuliridwa kuti “wosalakwa” amatanthauza “wokhulupirika kapena wosachimwa.”
7 Pamene Esau ndi Yakobo anali ndi zaka 15, Abulahamu yemwe anali agogo awo anamwalira. Koma zimene Yehova analonjeza Abulahamuyo sizinathere pomwepo. Pa nthawi ina, Yehova anauzanso Isaki lonjezolo ndipo ananena kuti mitundu yonse ya padziko lapansi idzapeza madalitso kudzera mwa mbewu ya Abulahamu. (Werengani Genesis 26:3-5.) Lonjezoli linasonyeza kuti Mesiya, yemwe ndi “mbewu” yokhulupirika imene inatchulidwa pa Genesis 3:15, adzabadwa m’banja la Abulahamu. Popeza kuti Esau anali woyamba kubadwa, iye anali woyenera kulandira madalitso a lonjezo limeneli. Apatu iye anali ndi mwayi waukulu kwambiri. Koma kodi Esau anayamikira mwayiwu?
8, 9. (a) Kodi Esau anasankha kuchita chiyani ndi madalitso ake? (b) Patapita zaka, kodi Esau anazindikira chiyani ndipo anachita chiyani?
8 Tsiku lina Esau atafika kuchokera kutchire, anapeza Yakobo “akuphika mphodza.” Ndiyeno Esau anati: “Chonde, fulumira ndipatseko chakudya chofiiracho pang’ono, icho chofiiracho! Ndatopatu ine!” Poyankha, Yakobo anauza Esau kuti: “Choyamba, undigulitse ukulu wako monga woyamba kubadwa.” Kodi Esau anasankha kuchita chiyani? Mukhoza kudabwa mutamva yankho lake. Iye anati: “Ndiye ukuluwo uli ndi phindu lanji kwa ine?” Esau anasankha kusinthanitsa ukulu wake ndi mbale imodzi ya mphodza basi. Kuti Yakobo atenge ukuluwo m’njira yovomerezeka, anati: “Choyamba lumbira kwa ine!” Ndiyeno Esau anapereka ukuluwo nthawi yomweyo. Zitatero, “Yakobo anapatsa Esau mkate ndi mphodza, ndipo iye anadya n’kumwa. Kenako, ananyamuka n’kumapita. Umu ndi mmene Esau ananyozera ukulu wake.”—Gen. 25:29-34.
9 Patapita zaka zambiri, Isaki anaona kuti watsala pang’ono kumwalira. Ndiyeno Rabeka anakonza zoti Yakobo alandiredi madalitso amene Esau anataya. Esau anazindikira mochedwa kuti sanasankhe mwanzeru. Iye anachonderera Isaki kuti: “Bambo ndidalitseni, ndidalitseni inenso chonde! . . . Kodi bambo, zoona palibiretu dalitso lililonse limene mwandisungirako?” Isaki atanena kuti sangasinthe madalitso amene wapereka kwa Yakobo, Esau “analira mofuula kwambiri, misozi ili mbwembwembwe.”—Gen. 27:30-38.
10. Kodi Yehova ankaona bwanji Esau ndi Yakobo ndipo n’chifukwa chiyani?
10 Malinga ndi zimene Malemba amanena, kodi Esau anali munthu wotani? Iye anasonyeza kuti zimene ankalakalaka zinali zofunika kwambiri kuposa madalitso amene akanalandira m’tsogolo. Esau sankaona kuti ukulu wake ndi wofunika kwambiri komanso zikuoneka kuti sankakonda kwenikweni Mulungu. Sanaganizirenso mmene zochita zake zingakhudzire ana ake. Koma Yakobo ankaona kuti madalitso ochokera kwa Mulungu ndi ofunika kwambiri. Mwachitsanzo, iye anatsatira malangizo a makolo ake posankha mkazi. (Gen. 27:46–28:3) Kuti achite zimenezi, analeza mtima ndiponso kupirira mavuto ena. Koma kenako anadzakhala kholo la Mesiya. Kodi Yehova ankaona bwanji Esau ndi Yakobo? Kudzera mwa mneneri Malaki, Yehova anati: ‘Ndinakonda Yakobo koma Esau ndinadana naye.’—Mal. 1:2, 3.
11. (a) Kodi Akhristufe tingaphunzire chiyani pa nkhani ya Esau? (b) N’chifukwa chiyani Paulo anayerekezera zimene Esau anachita ndi dama?
11 Kodi Akhristu a masiku ano angaphunzire chiyani pa nkhani ya Esau? Mtumwi Paulo anachenjeza Akhristu anzake kuti aonetsetse kuti “pasakhale wadama kapena aliyense wosayamikira zinthu zopatulika, ngati Esau, amene anapereka udindo wake monga woyamba kubadwa pousinthanitsa ndi chakudya chodya kamodzi kokha.” (Aheb. 12:16) Akhristu masiku anonso ayenera kumvera chenjezo limeneli. Tisasiye kuyamikira zinthu zopatulika. Tikatero, sitidzalola kuti zilakolako zathu zitilepheretse kulandira madalitso ochokera kwa Mulungu. N’chifukwa chiyani Paulo anayerekezera zimene Esau anachita ndi dama? Anatero chifukwa chakuti Esau anali ndi mtima woona kuti zilakolako zake ndi zofunika kwambiri. Munthu akakhala ndi mtima umenewu, akhoza kutaya zinthu zopatulika pongofuna kusangalala ndi zinthu ngati dama.
KONZEKERETSANI MTIMA WANU PANOPA
12. (a) Kodi Satana amatiyesa bwanji? (b) Perekani zitsanzo za m’Baibulo zimene zingatithandize posankha zochita.
12 Atumiki a Yehovafe timayesetsa kupewa zinthu zimene zingatigwetsere mumsampha wochita chiwerewere. Timapempheranso kuti Yehova Mulungu atithandize kuti tisagonje tikamayesedwa. (Mat. 6:13) Koma nthawi zonse Satana amayesetsa kuti atilepheretse kukhala okhulupirika kwa Mulungu m’dziko loipali. (Aef. 6:12) Iye ndi mulungu wa dzikoli ndipo amadziwa kutchera misampha imene ikhoza kuchititsa anthu opanda ungwirofe kuti titsatire zilakolako zathu. (1 Akor. 10:8, 13) Tiyerekeze kuti pa nthawi ina mpata wapezeka woti mukhoza kuchita zinthu zolakwika zimene mwakhala mukulakalaka. Kodi mungatani? Kodi mungasankhe kuchita zimene Esau anachita n’kumanena kuti: ‘Chonde, fulumira ndipatseko’? Kapena kodi mungathawe mayeserowo ngati mmene Yosefe anachitira atayesedwa ndi mkazi wa Potifara?—Werengani Genesis 39:10-12.
13. (a) Kodi Akhristu ambiri masiku ano atsatira bwanji chitsanzo cha Yosefe? Nanga ena atsatira bwanji Esau? (b) Kodi tifunika kuchita chiyani kuti nafenso tisakhale ngati Esau?
13 Abale ndi alongo athu ambiri anakumanapo ndi mayesero ndipo anayenera kusankha kuti achite zinthu ngati Esau kapena Yosefe. Ambiri anasankha bwino ndipo anakondweretsa mtima wa Yehova. (Miy. 27:11) Koma pali Akhristu ena amene tingawayerekezere ndi Esau chifukwa anachita zinthu zimene zingawatayitse madalitso awo. Ndipotu anthu ambiri amene amadzudzulidwa kapena kuchotsedwa mu mpingo chaka chilichonse amakhala oti anachita chiwerewere. Choncho tifunika kukonzekeretsa mitima yathu panopa, tisanakumane ndi mayesero. (Sal. 78:8) Pali zinthu ziwiri zimene zingatithandize kuti tisagonje poyesedwa komanso kuti tizisankha zinthu mwanzeru.
GANIZIRANI ZOTSATIRA ZAKE NDIPONSO KONZEKERANI
14. Kodi tiyenera kuganizira mafunso ati kuti ‘tizinyansidwa ndi choipa n’kugwiritsitsa chabwino’?
14 Chinthu choyamba chimene tiyenera kuchita ndi kuganizira zotsatira za tchimo limene tingachite. Ngati timakonda kwambiri Yehova amene watipatsa madalitso, tidzayamikiranso kwambiri madalitsowo. Anthufe sitifuna kukhumudwitsa munthu amene timamukonda koma timayesetsa kuti timusangalatse. Choncho tisanachite zinthu zoipa zimene timalakalaka, tiyenera kuganizira mmene zochita zathuzo zingatikhudzire ifeyo komanso anzathu. Tiyenera kudzifunsa kuti: ‘Kodi zochita zanga zikhudza bwanji ubwenzi wanga ndi Yehova? Nanga zikhudza bwanji banja langa? Nanga bwanji abale ndi alongo anga mu mpingo? Kodi ndikhoza kukhumudwitsa ena?’ (Afil. 1:10) Tingadzifunsenso kuti: ‘Kodi ndingachite bwino kusankha kungosangalala pa nthawi yochepa koma n’kudzapeza mavuto ambirimbiri? Kodi ndikufuna kukhala ngati Esau yemwe analira momvetsa chisoni atazindikira kuti sanasankhe bwino?’ (Aheb. 12:17) Kuganizira mafunso ngati amenewa kungatithandize kuti ‘tizinyansidwa ndi choipa, n’kugwiritsitsa chabwino.’ (Aroma 12:9) Kukonda Yehova n’kumene kungatithandize kwambiri kuti tisataye madalitso athu.—Sal. 73:28.
15. Kodi tingakonzekere bwanji kuti tisagonje pa mayesero?
15 Chinthu chachiwiri chimene chingatithandize ndi kukonzekera kuti tisagonje pa mayesero. Yehova watipatsa zinthu zambiri zotithandiza kuteteza ubwenzi wathu ndi iye m’dziko loipali. Watipatsa zinthu monga Baibulo, misonkhano, utumiki ndiponso pemphero. (1 Akor. 15:58) Nthawi iliyonse imene timapemphera kwa Yehova kuchokera mumtima kapena kulalikira ndi mtima wonse, timakonzekera kuti tisagonje pa mayesero. (Werengani 1 Timoteyo 6:12, 19.) Chomwe tiyenera kudziwa n’chakuti ngati tikufuna kuti tisagonje pa mayesero, tiyenera kuchita khama kwambiri. (Agal. 6:7) Chaputala chachiwiri cha buku la Miyambo chikusonyeza bwino zimenezi.
PITIRIZANI KUFUNAFUNA NZERU
16, 17. N’chiyani chingatithandize kusankha zinthu mwanzeru?
16 Chaputala chachiwiri cha buku la Miyambo chimatilimbikitsa kufunafuna nzeru ndi luso loganiza bwino. Munthu akapeza zinthu zimenezi, amatha kusiyanitsa pakati pa zabwino ndi zoipa. M’malo mongochita zimene zimamusangalatsa, iye amatha kudziletsa. Koma kuti tipeze nzeru ndi luso loganiza bwino, tiyenera kuchita khama kwambiri. Pofotokoza mfundo imeneyi, Baibulo limati: “Mwana wanga, ukamvera mawu anga ndi kusunga malamulo anga ngati chuma chamtengo wapatali, ukamvetsera nzeru ndi khutu lako, ukaika mtima wako pa kuzindikira, komanso ukaitana kumvetsa zinthu ndi kufuulira kuzindikira, ukamazifunafuna ngati siliva, ndi kuzifufuza ngati chuma chobisika, udzamvetsa tanthauzo la kuopa Yehova ndipo udzamudziwadi Mulungu. Pakuti Yehova amapereka nzeru. Kudziwa zinthu ndi kuzindikira kumatuluka m’kamwa mwake.”—Miy. 2:1-6.
17 Apa n’zoonekeratu kuti tiyenera kuchita zinthu zimene zalembedwa m’mavesi amenewa kuti tizitha kusankha zochita mwanzeru. Tikhoza kukhala olimba tikamayesedwa ngati tilola mawu a Yehova kutisintha, ngati timapemphera kwa Mulungu nthawi zonse kuti azititsogolera ndiponso ngati timapitiriza kufunafuna nzeru yochokera kwa Mulungu monga mmene anthu amachitira akamafufuza chuma chobisika.
18. Kodi inuyo simudzasiya kuchita chiyani ndipo chifukwa chiyani?
18 Tikamachita khama kwambiri, Yehova amatithandiza kupeza nzeru, kudziwa zinthu, kumvetsa zinthuzo ndiponso kukhala ozindikira. Tikamayesetsa kufufuza zinthu zimenezi m’pamene timalimbitsa ubwenzi wathu ndi Yehova. Ndiyeno ubwenzi umenewu ndi umene umatiteteza tikamayesedwa. Tikakhala pa ubwenzi wabwino ndi Yehova ndiponso tikamamuopa, timayesetsa kupewa zoipa. (Sal. 25:14; Yak. 4:8) Tiyeni tizinyadira kwambiri ubwenzi wathu ndi Yehova komanso kugwiritsa ntchito nzeru imene amatipatsa. Tikatero, tidzatha kusankha zinthu zimene zimakondweretsa mtima wake ndiponso kupewa zinthu zimene zingatitayitse madalitso athu.


text:
Kodi mungakonde kuwerenga nkhaniyi mu %%?
Baibulo la pa Intaneti | BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
23 Tsopano Balamu anauza Balaki kuti: “Mundimangire pamalo ano maguwa ansembe+ okwanira 7. Mukatero mundikonzere ng’ombe zamphongo 7, ndi nkhosa zamphongo 7.”
2 Nthawi yomweyo Balaki anachita monga momwe anamuuzira Balamu. Kenako, Balaki ndi Balamu anapereka nsembe. Anapereka ng’ombe yamphongo ndi nkhosa yamphongo paguwa lililonse.+
3 Ndiyeno Balamu anauza Balaki kuti: “Muime pafupi ndi nsembe yanu yopsereza.+ Mundilole ine ndichoke, kuti mwina Yehova akumana nane n’kundilankhula.+ Akatero, zimene andiuzezo n’zimenenso ndinene kwa inu.” Chotero Balamu anapita pamwamba pa phiri.
4 Mulungu atam’peza Balamu,+ iye anamuuza Mulunguyo kuti: “Ndamanga maguwa ansembe 7 m’mizere, ndipo ndapereka nsembe ng’ombe yamphongo ndi nkhosa yamphongo paguwa lililonse.”+
5 Pamenepo Yehova anamuika Balamu+ mawu m’kamwa, n’kumuuza kuti: “Bwerera kwa Balaki, ukamuuze mawu amenewa.”+
6 Iye atabwerera kwa Balaki, anapeza Balakiyo limodzi ndi akalonga onse a ku Mowabu ataima pafupi ndi nsembe yake yopsereza.
7 Pamenepo Balamu anayamba kulankhula mwa ndakatulo,+ kuti:“Balaki mfumu ya Mowabu yandiitana kuchokera ku Aramu,+Kuchokera kumapiri a kum’mawa, kuti:‘Bwera, udzanditembererere Yakobo.Bwera, udzaitanire tsoka pa Isiraeli.’+
8 Ndingathe bwanji kutemberera anthu amene Mulungu sanawatemberere?+Anthu amene Yehova sanawaitanire tsoka, ndingathe bwanji kuwaitanira tsoka?+
9 Pakuti pomwe ndili pano ndikutha kuwaona, pamwamba pa matanthwe pano,Ndikuwaona ndithu, pano pamwamba pa mapiri.Akukhala paokhaokha m’mahema awo,+Iwo akudziona kuti ndi osiyana ndi mitundu ina.+
10 Ndani watha kuwerenga mtundu wa Yakobo,+ wochuluka ngati fumbi,Ndipo ndani watha kuwerenga gawo limodzi mwa magawo anayi a Isiraeli?Moyo wanga ufe imfa ya olungama,+Ndipo mathero anga akhale ngati awo.”+
11 Balaki atamva zimenezi anafunsa Balamu kuti: “N’chiyani mwandichitachi? Ndinakutengani kuti mudzatemberere adani anga, koma inu mwawadalitsa kwambiri.”+
12 Koma iye anamuyankha kuti: “Kodi chilichonse chimene Yehova wandiika m’kamwa, si chimene ndinayenera kunena?”+
13 Ndiyeno Balaki anauza Balamu kuti: “Tabwerani chonde, tiyeni tipite kumalo ena kumene mungathe kuwaona anthuwo. Simukaona onse, koma mukangoona okhawo amene ali chakufupi.+ Mukanditembererere amenewo.”+
14 Chotero anamutengera ku Zofimu, pamwamba pa phiri la Pisiga.+ Kumeneko anamanga maguwa ansembe 7, n’kupereka nsembe ng’ombe yamphongo ndi nkhosa yamphongo paguwa lililonse.+
15 Pambuyo pake, Balamu anauza Balaki kuti: “Muime pano, pafupi ndi nsembe yanu yopserezayi koma ine mundilole ndichoke ndikalankhule ndi Mulungu uko.”
16 Kumeneko Yehova analankhuladi ndi Balamu, n’kumuika mawu m’kamwa, ndipo anamuuza kuti:+ “Bwerera kwa Balaki+ ukamuuze zimenezi.”
17 Balamu atabwerera kwa Balaki, anam’peza ataima pafupi ndi nsembe yake yopsereza, akalonga a ku Mowabu ali naye limodzi pamenepo. Ndiyeno Balaki anafunsa Balamu kuti: “Kodi Yehova wati chiyani?”
18 Pamenepo Balamu anayambanso kulankhula mwa ndakatulo, kuti:+“Nyamuka, Balaki iwe, tamvera.Tchera khutu kwa ine, iwe mwana wa Zipori.+
19 Mulungu si munthu, woti anganene mabodza,+Si mwana wa munthu, woti angadzimve kuti ali ndi mlandu.+Kodi ananenapo kanthu koma osachita,Analankhulapo kanthu kodi koma osakwaniritsa?+
20 Inetu ndalamulidwa kudzadalitsa,Ndipo Iye wadalitsa,+ ine sindisintha zimenezo.+
21 Iye sanaone mphamvu yamatsenga+ iliyonse ikuchita kanthu pa Yakobo,Ndipo sanaone Isiraeli akuponyeredwa vuto.Mulungu wake Yehova ali naye,+Ndipo mfuu yotamanda mfumu ikumveka pakati pake.
22 Mulungu wawatulutsa ku Iguputo.+Akuwayendetsa mwa liwiro la ng’ombe yam’tchire yamphongo.+
23 Palibe amene walodza Yakobo,+Ngakhale kuchesa Isiraeli.+Za Yakobo ndi Isiraeli, adzati,‘Mwaonatu zimene Mulungu wachita!’+
24 Taonani, mtundu udzadzuka ngati mkango,Udzanyamuka monga mkango.+Sugona pansi mpaka ugwire nyama,Ndipo udzamwa magazi a ophedwawo.”+
25 Tsopano Balaki anauza Balamu kuti: “Ngati mwalephera kuwatemberera ngakhale pang’ono pokha, ndiye musawadalitsenso m’pang’ono pomwe.”
26 Pamenepo Balamu anafunsa Balaki kuti: “Kodi sindinanene kwa inu kuti, ‘Ndichita zokhazo zimene Yehova andiuze’?”+
27 Koma Balaki anauza Balamu kuti: “Chonde tabwerani. Tiyeni tipite kumalo enanso. Mwina kumeneko Mulungu woona angalole kuti munditembererere anthuwa.”+
28 Balaki atatero, anatengera Balamu pamwamba pa phiri la Peori, loyang’ana ku Yesimoni.+
29 Kumeneko Balamu+ anauza Balaki kuti: “Mundimangire pamalo ano maguwa ansembe 7, ndipo mundikonzere ng’ombe zamphongo 7, ndi nkhosa zamphongo 7.”+
30 Chotero Balaki anachita monga momwe Balamu ananenera. Anapereka nsembe ng’ombe yamphongo ndi nkhosa yamphongo paguwa lililonse.+
Patsani ena
Patsani ena
BAIBULO LA DZIKO LATSOPANO LA MALEMBA OPATULIKA
Numeri 23
Chichewa
Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Vuescan osokoneza is a very powerful and useful software you can use with your scanner, It is the world most wonderful software is used by photographers, corporate and home users.Vuescan is very easy to use and it has a lot of advanced features.
Vuescan keygen unfastened m'bwalolo kwambiri sikana izi anatchuka, ntchito kwambiri kudzera ojambula, ogwiritsa ntchito kunyumba, nsembe chindodo, ndi magulu. Vuescan ndi chindodo ntchito kuti ntchito pamodzi ndi ambiri chimake-mphako flatbed ndi kanema Zitsulo zofufuzira zidazo kulenga mapanga sikani amene kwambiri coloration mosalekeza ndi moyenera izi ndi mtundu. Ndi kutali kwambiri yabwino kwa ntchito, komanso ali mphamvu kwambiri kubwezeretsa colorations chinazilala, mtanda chindodo ndi maluso ena ntchito ndi thandizo la ojambula akatswiri.
Download Vuescan Crack
Vuescan osokoneza
Vue Jambulani osokoneza kusintha kanthu pa chipangizo chanu, kukhazikitsa kalikonse makina anu akuthamanga, ndi onse osiyana sikana pakompyuta adzapitiriza liziyenda. VueScan kumawonjezera zokolola zanu ndi amapulumutsa inu ndalama. Vuescan ali patsogolo chindodo oloŵa, ntchito zamphamvu, ndipo kwambiri bwino kuposa coloration olondola chifukwa mapanga sikani anu ndi apamwamba mtundu kukhazikika. VueScan amathandiza oposa 700 Zitsulo zofufuzira zidazo ndi 209 kamera iyi pafupifupi owona ndi amatenga pafupifupi 5 mphindi kukopera kukhazikitsa.
Mukhozanso Mukufuna: Google Earth ovomereza mtsinje - Download License siriyo Ofunika Free + mng'alu
The Vuescan x32 siriyo Number ndi - kugwiritsa ntchito ndi Zitsulo zofufuzira zidazo. Akhoza kugwiritsa ntchito mtundu kuya mkati, zimathandiza zoikamo Buku ndi zodziwikiratu za makhalidwe angapo ndipo gulu chindodo. Iwo amathandiza kwambiri 1850 Zitsulo zofufuzira zidazo ndi kusintha ukulu kuti ndi wapadera ndi Wopanda-Zitsulo zofufuzira zidazo - Nikon, Minolta, Polaroid, Microtek, Epson. Mwina kuwonongedwa basi vuto chithunzi pa mtengo wa kudziwika izi infuraredi ndi kudziwika kuti ndi chifukwa multipass kupondereza umunthu "phokoso" mkati sikana wa.
x32 Vuescan mudzapeza Zosefera monga masks mbewu zimene yosalala kukoka Chu heya nogo nuance la apachiyambi. Kuti anali chuma handstitched kukonza zosiyanasiyana ili ndi mphamvu azilandira zogona (ngati malinga ndi njira r Mukhoza, ga, b).Kugulu la nkhani, mapulogalamu onse zipangizo lili mphamvu yeniyeni ili ndi yopapatiza ku lamulo la ntchito kuzindikira.
Kugwiritsa ntchito nthawi zambiri zobisika competencies munthu sikana, VueScan ndi wakuthandizani sintha pa sanjira unsembe flexibly ndi azichitira, pamodzi ndi kwaiye mthunzi kudzudzulidwa, kuwonjezera imapanga kuti Mipikisano mwadya mbiri stacking, hardware kusintha kwa aone, kusankha kuya izi ndi zabwino kwambiri za kamvekedwe ndi mtundu wa zikalata izi kusungidwa. chidwi chachikulu amatenga gawo la zolembedwa chachikulu ndalama mbiri sikana (mudziwe yaiwisi) akagwira zina ndi kulembamo moyo akulemba chipangizo inoperative, amene amachotsa chofuna kudziwa yoyambirira yeniyeni yachiwiri ndi kuonjezera mphamvu zida.


text:
Erasing Zili adzakutetezani akuba abwino. dr.fone Unakhazikitsidwa - iOS Private Data chofufutira adzakhala aone chipangizo anu deta payekha ndi amakulolani kusankha zinthu kuti achotsedweretu.
Photos, mauthenga, kulankhula, zolemba, Safari bookmarks ndi mbiri foni yanu ndi zina mwa zinthu zimene angathe zichotsedwa. Data achotsa ntchito imeneyi iOS Private Data chofufutira sangakhoze konse anachira.
Kodi inu kufufuta kwa iPhone wanu? Mukhoza kugwiritsa ntchito chida ichi kufufuta zachinsinsi pa iPhone wanu, kuphatikizapo photos, mauthenga ndi ZOWONJEZERA, kulankhula, kuitana mbiri, zolemba, kalendala, ndi zikumbutso Safari bookmarks.
Simple, kudya, komanso zothandiza.
deta yanu ndi otetezeka.
3 ZOSAVUTA.
Achotsa deta yapita basi mpaka kalekale.
Exellent ndi beautifull ndi importaint kwambiri pulogalamu.
Marina, iOS
Opulumutsidwa Tsiku. Worth ake kulemera golidi. Zikomo.
Tyrone Williams, iPhone
Wangwiro mankhwala ntchito yaikulu kwa iPhone.
Stefano, iPhone
Mosavuta kufufuta deta onse ku chida chanu. Ndipo palibe nthawi achire ndi kuona deta yanu.
Yamba otaika kapena zichotsedwa ojambula, mameseji, kapena owona ena zanu kukhudza iPhone, iPad, kapena iPod.
Tumizani mauthenga anu WhatsApp anu iPhone, iPad, kukhudza iPod, chipangizo Android, kapena kompyuta kulenga kubwerera.


text:
MARCH 13, 2014
NKHANI ZA PADZIKO LONSE
A Mboni za Yehova Akupanga Baibulo Latsopano Lalikulu
NEW YORK—Pofuna kuthandiza anthu ambiri kuti akhale ndi Baibulo, a Mboni za Yehova akupanga Baibulo lalikulu. Baibulo lalikululi ndi la Baibulo la Dziko Latsopano la Malemba Opatulika lomwe linakonzedwanso. Baibulo lalikululi likusindikizidwa ku United States ndi ku Japan ndipo pali mapulani akuti Mabaibulo omwe adzatulutsidwe koyambirira adzakhale okwana 424,000.
A Mboni za Yehova anatulutsa Baibulo la Dziko Latsopano la zilembo za nthawi zonse pa msonkhano umene unachitika pa October 5 mpaka 6, 2013. Msonkhanowu unalumikizidwa patelefoni ndi pa Intaneti m’mayiko 31. Baibulo limeneli, lomwe linakonzedwanso mu 2013, ndi labwino kwambiri kuposa Baibulo limene a Mboni za Yehova anatulutsa mu 1984. Pa October 7, 2013, a Mboni anaika Baibulo latsopanoli papulogalamu ya pakompyuta ndiponso ya pazipangizo za m’manja yotchedwa Laibulale ya JW. Pofika pano, pulogalamuyi yapangidwa dawunilodi maulendo pafupifupi 1.4 miliyoni. Kuwonjezera pamenepa, Baibulo la Dziko Latsopano lokonzedwanso likupezeka pawebusaiti ya www.jw.org m’mitundu yosiyanasiyana, monga PDF ndi EPUB.
Baibulo la Dziko Latsopano lokonzedwanso, kaya losindikizidwa kapena limene mungaone pa Laibulale ya JW ngakhalenso pa Intaneti, lili ndi malifalensi pafupifupi 60,000 padanga lapakati. Malifalensiwa ndi othandiza kwambiri kuti munthu amvetse bwino nkhani zimene akuwerenga m’Baibulo. Komanso m’Baibuloli muli zithunzi za kala, mapu osonyeza malo otchulidwa m’Baibulo, ndiponso matchati osonyeza mmene zinthu zina zinalili kalelo. Mulinso nkhani zakumapeto zofotokoza zinthu zosiyanasiyana, monga mfundo zimene anthu omasulira Baibulo amatsatira pogwira ntchitoyi. M’nkhani zakumapeto zimenezi mulinso mbiri yofotokoza zimene zinkachitika polemba Baibulo komanso politeteza kuti lifike m’nthawi ino.
Mu Baibulo la Dziko Latsopano lomwe linatulutsidwa mu 1984, munali dzina la Mulungu nthawi zokwana 7,000. Koma atafufuza m’mipukutu yakale kwambiri ya Baibulo, apeza kuti pali malo ena angapo pamene pakupezeka dzina la Mulungu, ndipo izi zasonyezedwa m’Baibulo latsopanoli, lomwe linakonzedwanso mu 2013. Mu Baibulo la Dziko Latsopano lokonzedwansoli muli malo atsopano okwana 6, omwe pakupezeka dzina la Mulungu. Dzinali labwezeretsedwa m’malo amenewa potsatira umboni womwe wapezeka m’mipukutu ya ku Nyanja Yakufa komanso m’mipukutu ina yakale kwambiri. Malo amene dzinali labwezeretsedwapo ndi awa: Oweruza 19:18; 1 Samueli 2:25; 6:3; 10:26; 23:14, 16. Nkhani ina yakumapeto ikufotokoza mmene dzina la Mulungu linkagwiritsidwira ntchito m’Chiheberi chakale komanso Chigiriki chakale. Nkhaniyo ikufotokozanso mmene dzinali likupezekera m’Mabaibulo ambirimbiri a masiku ano m’zinenero zochuluka zedi.
Kwa zaka zambiri, a Mboni akhala akusindikiza, kugawira, komanso kumasulira Baibulo la Dziko Latsopano. Ndipotu akatswiri ambiri amaphunziro amayamikira Baibuloli kuti linamasuliridwa molondola. Baibulo la Dziko Latsopano lachingelezi linatulutsidwa lathunthu koyamba mu 1961. Kenako mu 1963, nyuzipepala ya The New York Times inanena kuti Baibulo la Dziko Latsopano liyamba kupezekanso m’zinenero zina 6, potsatira zimene a Mboni alengeza pamsonkhano wawo umene unachitika kusitediyamu ya Yankee. Pofika pano, a Mboni amasulira Baibulo la Dziko Latsopano m’zinenero zoposa 120. Koma m’zaka zaposachedwapa, Komiti Yomasulira Baibulo la Dziko Latsopano inasankha zoti imasulirenso Baibulo la Dziko Latsopano n’cholinga choti ligwirizane ndi mmene chinenero chilili masiku ano. Komitiyi inasankhanso zoti ilembe momveka bwino mawu ena ovuta amene anali m’Baibulo. Izi zathandiza kuti Baibulo la Dziko Latsopano, limene lakonzedwansoli, likhale losavuta kuwerenga komanso losavuta kumvetsa.
Poikira ndemanga pa nkhaniyi, Bambo J. R. Brown, omwe ndi mneneri wa Mboni za Yehova kulikulu lawo la padziko lonse, anati: “Kwa zaka zoposa 50 zapitazo, takhala tikusangalala kwambiri kulandira Mabaibulo a Dziko Latsopano. Koma panopa chisangalalo chake n’chodzaza tsaya chifukwa tangolandira kumene Baibulo la Dziko Latsopano limene lakonzedwanso. Cholinga chathu n’chakuti munthu aliyense azitha kumvetsa Malemba Opatulika. N’chifukwa chake Baibuloli lamasuliridwa ndi mawu olondola, aulemu, komanso amene munthu aliyense angathe kumva mosavuta.”
Lankhulani ndi:
Kuchokera m’mayiko ena: J. R. Brown, Office of Public Information, tel. +1 718 560 5000


text:
KABUKHU KA MITSONKHANO WA MOYO WATHU WACIKRISTAU NA UTUMIKI Julho 2017
Bziratizo bza Upalizi
Bziratizo bza Upalizi bza revista ya Nsanja ya Olonda na mbali ya pfunzisani cadidi cakufotokoza thangwe race timbabonera. Phatisani basa bziratizobzi kuti mukonze bziratizo bzanu.
CUMA CA M’FALA LA MULUNGU
Kodi Muna Mtima Wakufewa?
Kodi mtima ungatipumpse tani tikakhala tin’funa kucita cakusankhula pa nkhani ya masenzeka, kabvalidwe na kubzidekesa? Kodi kukhala na mtima wakufewa kumbathandauza ciyani?
CUMA CA M’FALA LA MULUNGU
Kodi Mumbakwanirisa Bzomwe Mumbapicira?
Kodi tikupfunza ciyani kucokera pa bzomwe bzidacitikira mambo Zedekiya pa nkhani ya kusaya kukwanirisa bzomwe tapicira?
CUMA CA M’FALA LA MULUNGU
Kodi Yahova Akalekerera Ambayebwa?
Kodi bziratizo m’Bibliya bza Mambo Davide, Mambo Manase, na Mpostolo Paulo bzimbatipfunzisa ciyani pakulewa bza Yahova pa nkhani yakulekerera? Kodi momwe Yahova adacitira bzinthu na Davide, Manase na Pedru bzimbalatiza tani kuti tingakhulupire kuti iye an’dzatilekerera tikaphonya?
KUKHALA NA MOYO WACIKRISTAU
Kodi Mumbabzikhululukira Mwekha?
Bzingakhale bzakunesa kubzikhululupira tekha pa bzakuphonya bzathu bza m’mbuyo, napo Yahova atatilekerera kale. N’ciyani comwe cingatithandize?
CUMA CA M’FALA LA MULUNGU
Umambo ni bwa Ule Omwe Ngwakuthemera Mwalamulo
Kodi polofesiya ya Zakiyeri yakulewa bza ule omwe ngwakuthemera kutambira umambo mwalamulo idakwanisika tani mwa Jezu? Kodi na bzimwebzi tin’kupfunza ciyani pakulewa bza Yahova Mulungu?
KUKHALA NA MOYO WACIKRISTAU
Latizani Khalidwe Labwino pa Kupalizira Nyumba na Nyumba
Pomwe tiri pa msuwo wa munthu, pinango tingakwanise lini kudziwa penu mweneciro nyumba ankutiwona ayai ankutibva. Kodi tingalatize tani khalidwe labwino pa kupalizira nyumba na nyumba?
CUMA CA M’FALA LA MULUNGU
Mapolofesiya Yakulewa bza Tiro Yambalimbisa Cikhulupiro Cathu pa Fala la Yahova
Mapolofesiya yakulewa bza kupfudzidwa kwa Tiro yadakwanisika yense ndendende.


text:
Mapulogalamu Machine-Dzazani
Wathu Lofewa Crease, Klearfold ® bwino mabokosi pulasitiki ndi ambiri analimbikitsa makina-kukhuta pulasitiki mabokosi ndi kutsogolera zida kudzazidwa mzere opanga. The yolinganizika ndi pachilichonse za Lofewa Creases kuonetsetsa kuti Klearfold mabokosi pulasitiki kuthamanga bwino ngakhale apamwamba zipangizo liwiro cartoner. Machine kudzaza APET ndi mabokosi RPET pulasitiki anali poyamba zinkaoneka kovuta yaikulu ... mpaka HLP Klearfold angwiro zofewa Creasing a zinthuzi.